text:
Universo
Kontenido
- 1 Kuminsamentu di e universo
- 2 Inflashon
- 3 Formashon di materia
- 4 Formashon di núkleo i atomnan
- 5 Materia skur
- 6 Satélit artifisial
- 7 Historia di e e satelitnan
- 8 Sorto di satélitnan artifisial
- 9 Raket espasial
- 10 Historia
- 11 Kohete Saturno V siendo lansando
Kuminsamentu di e universo[editá | edit source]
Un universo ilustrá den tres dimenshonnan espasial i un dimenshon temporal.
Den e kosmologia moderno,e kuminsamentu di universo ta e momentu kaminda a aparesé tur e materia i e energia ku nos tin aktualmente den e universo debí na un eksploshon grandi. E teoria aki ta abiertamente aseptá dor di e siensia den nos dianan i nos por bisa ku e universo por a kuminsá entre 13.500 i 15.000 mionnan di aña,den un momentu definí. Den e dékada di 1960, e astrónomo merikano Edwin Hubble a konfirmá ku e universo tabata ekspandé, fenómeno ku Albert Einstein a pronostiká ku teoria di e reatibilidad general .
Ta eksistí diferente teoria sientífiko tokante e orígen di e universo. Esnan ku mas a ser aseptá ta esun di e BIG BANG i e teoria inflashonario,ku ta komplementá otro.
Inflashon[editá | edit source]
Den e komunidat sientífiko tin un gran aseptashon e teoria inflashonario,proponé pa Alan Guth den e añanan setenta, Alan Guth a purba splika e promé momentu di e universo. Ta basá riba kamponan gravitatorio fuerte, manera esun ku tin serka di un buraku pretu (blackhole). Supuestamente nada tabata eksistí promé ku e momentu kaminda ku nos universo tabata den e dimenshon di un punto ku densidat infinito,konosí komo un singularidat. Den e punto aki tur e materia a kosentrá: E energia di e espasio i e tempu. Segun e teoria aki, lo kual a desenkadená e promé impulso di e BIG BANG ta un “forsa inflashonario” ehersé den un kantidat di tempu práktikamente inkalkulabel. Ta suponé ku for di e forsa akí e forsa fundamental a dividí. E impulso den un tempu dje chikítu ei, tabata asina violento ku e universo ainda ta ekspandiendo den aktualidat. Hecho ku a ser konfirmá dor di Edwin Hubble. Ta stima ku den solamente 15 x 10-33 sekonde e universo a mu ltipliká su midínan 100 biaha.
Formashon di materia[editá | edit source]
E universo despues di e BIG BANG a kuminsá fria i ekspandí , e friamentu a produsí ku tantu energia a kuminsá stabilisá. E protonnan(ion ku karga eléktriko positivo) i e neutronnan(ion ku karga eléktriko neutro) a wòrdu krea i a stabilisá ora e universo tabatin un temperatura di 100.000 miones di gradus celsius, aproksimadamente un sentésima di seconde despues di e kuminsamentu di e Big Bang. E elektronnan (ion ku un karga eléktriko negativo) tabatin un kantidat grandi energia a kuminsá interaktuá ku e neutronnan, ku inisialmente tabatin e mesun proporshon ku e protonnan, pero debí na e dalmentu di e neutronnan nan a bira mas tantu di protones i visevèrsa.E proporshon a kontinuá baha miéntras e universo a sigui fria, asina ora tabatin 30.000 mion di gradus celsius (una desima di sekonde) tabata tin 38 neutrones pa kada 62 protones i 24 pa 76 ora tabata tin 10.000 mion di gradùs celsius (un sekonde).
E promé kos promé ku a paresé tabata e núkleo di e deuterio(un isotopo di e hidrogeno ku un proton i neutron), kasi 14 sekonde despues, ora e temperatura di 3.000 mion di gradus celsius a permití e neutronnan i protonnan keda huntu. Pa e momentu ku e núkleonan por a bira stabil, e universo tabata tin mester di algu mas ku tres minut, ora e bala inkandesente(kayente) a friá ku un temperatura di 1.000 mion di gradùs celsius.
Formashon di núkleo i atomnan[editá | edit source]
Algu mas di kuater minut tabata sufisiente pa e núkleo di hidrógeno,protonnan i e núkleo di deunterio por a meskla ku un núkleo di helio. E temperatura haltu no tabata permití ku e núkleo akí por a fangu e elektronnan. ora e universo tabata tin algu mas di 30 minut (ku un temperatura di 300 mion de gradùs ) , e materia tabata den estado di plasma, kemen, tur dos núkleo por a konsistí ku e elektronnan liber. E estado akí nos por hañel0e den e interior di nos solo.
A apesar ku tantu kos a pasa den un tempu relativamente chikí, nan a kontinuá asina te ora ku e temperatura a baha lo sufisiente pa e núkleo atómiko por a fangu elektronnan, kasi 300 mil aña despues ku un temperatura di un 6 mil gradùs paresí na e superfishi aktual di solo. Huntu ku e promé fotonnan por a krusa atomnan di materia sin sufrí daño, hecho ku a produsí ku universo bira transparente.E materia i e radiashon tabata tin mester di ta un so pa por forma loke awe nos konosé komo strea i galaksia(melkweg), pa esaki tabata tin mester no ménos di un mion di aña for di e kuminsamentu di e big bang.
Materia skur[editá | edit source]
Proporshon di materia i energia (normal i skur) den e universo.
Formalmente pa tur e kos nan akí por ta válido, e sientífiko tabata tin mester di un materia adishonal na esun konosí (o mas presisamente visa) pa e hòmber.Vários kalkulo a demostrá ku tur e materia i e energia ku nos konosé ta hopi tiki den relashon na esun ku tin ku eksistí pa e BIG BANG ta korekto . Pa e motibu akí a proponé e eksistensha di un materia hipotétiko pa por yena e lugá bashi, e lugá akí ta yama materia skur ya ku no ta interaktuá ku ni un di e forsanan nuklear (forsa zuak i fuerte) i ni e elektromagnetismo, solamente ku e forsa gravitashonal. den e gráfik nos por wak e proporshonnan kalkulá.
Satélit artifisial[editá | edit source]
Un satélit ta un opheto ku ta drai rònt di otro, ku ta ser denominá prinsipal. E satélit artifisial ta navenan espasial fabriká na mundu i enviá den un vehíkulo di lansamentu, un tipo di raket ku ta envia un karga útil na e espasio eksterior. e satélite artifisial por drai rònt di lunanan , kometa, asteroid, planetanan, stre of inkluso galaksia. Tras su bida útil, los satélitnan artifisial por keda drai komo sushi espasial.
Historia di e e satelitnan[editá | edit source]
Satélite ERS-2[editá | edit source]
E satélitnan artifisial a nanse durante e guerar friu, entre EE.UU i e union Soviétiko, ku tur dos tabata pretendé yega luna i a su bes lansa un satélite órbita espasial. Den e luna dimei di e aña 1946, e proyekto RAND a presentá e informe preliminar Design òf an Experimental World-Circling Spaceship (Diseño preliminar de una nave espasial experimental en órbita), den kua hende a bisa “Un satélit ku instrumènt apropiá, ya ku tabata un di e sientifikonan mas poderoso den e siglo XX. E realisashon di un nave satélit lo a produsí dañonan komparabel ku e eksploshon di e bomba atómiko di nagasaki Japan”
E periodo espasial a kuminsá den 1946, ora e sientífikonan a kuminsá usa e raketnan aleman V-2 kapturá pa hasi midinan di e atmósfera.Promé ku e momentu aki, e sientífikonan tabata usa un blas hopi grandi ku tabata yega na 30 km di haltura i onda di radio pa studia e ionosfera. Fo’i 1946 te 1952 a usá e raketnan V-2 i Aerobee pa e investigashon di e parti superior di e atmósfera, lo kual a permití realisá midishonnan di e preshon, densidat i temperatura te un haltura di 200 km.
EE. UU a konsiderá lansá satélitnan orbitale for di 1945 bou di e Ofisina di Aeronóutika di e Armada. E Proyekto RAND di la Forsa Aéreo a presentá su informe pero no nan no tabata kere ku e satélit por a bira potenshal arma militar, sino un hermènta sientífiko, polítika i di propaganda. Den 1954, e Sekretario di Defensa a afirmá ku"No tabata konosé ningun programa di satélit merikano". Tras e preshon di e Sosiedat merikano e raket (ARS), e Fundashon Nashonal di siensia (NSF) i e den aña Geofísiko Internashonal, e interes militar a oumentá, for di 1955 e Forsa Aéreo i e Armada tabata trahando den e Proyekto Orbiter, ku lo evolushoná pa usá un raket Jupiter-C den e lansamentu di un satélit denominá Explorer 1 e promé di januari di 1958. E 29 di juli di e aña 1955, e kas blanku (whitehouse) a anunsiá ku EE.UU tabata tin e intenshon lansa satélit for di e ‘lente’ di 1958. Esaki a konvertí den e Proyekto Vanguard. E 31 di juli , e Soviétiko a anunsiá ku nan tabata tin e intenshon di lansa un satélit den e ‘herfst’ di 1957. E mito ruso a kambia nos mundu E Union Soviétiko, for di e kosmódromo di Baikonur, a lansa e promé satélit artifisial di humanidat, e dia 4 de òktober di 1957; markando ku esaki un ántes i despues di e karera espasial, logrando ku e Union Soviétiko, liderá pa Rusia(rusland), haña bentaha riba merka den e karera ei. E programa akí a wòrdu yama Sputnik,ku ora di posishoná su mes eksitosamente den órbita, a emití un siñal radial den forma di pito, demostrando e éksito alkansá pa e sientífikonan Soviétiko. E programa akí a wòrdu siguí pa otro logro ruso, komo e programanan Sputnik 2 y 3. Rusia a señalá ku den e Sputnik 2, e Union Soviétiko a lográ posishoná den órbita e promé bestia den e historia, e kachó yamá "Kudryavka", ku eróneamente a haña e nòmber di laika Laika, lo kual a korespondé ku e rasa di e bestia . Ku e Sputnik, e Union Soviétiko, sin tabata tin e intenshon,a provoká un problema kolektivo na merka, debí na miedu provoká den e poblashon merikano ku e adelanto teknológiko desaroyá dor di e Soviétikonan. Den 1960 a lanso e promé satélit di komunikashonnan: e Echo I tabata un satélit pasivo ku tabata ekipá ku un sistema bidireksional sino ku tabata funshoná manera un reflektor. den 1962 a lansa e promé satélit di komunikashonnan aktivo, e Telstar I, kreando e promé enlase di televishon internashonal. E Red dI Vigilansia Espasial (SSN) a vigilá e ophetonan espasial for di 1957, despues di e lansamentu di Sputnik I. For di e periodo ei, e fundashon SSN a registrá mas di 26.000 opheto orbitando riba Tera i nan ta mantené su rastreo riba 8.000 opheto di fabrikashon humana. E sobra ta drenta di nobo den e atmósfera kaminda e ta desintegrá of si ta resistí e impakto ku e Tera. e opheto por pisá un par di ton, komo etapa di raket, hasta tiki kilogram. Aproksimadamente e 7% di e ophetonan espasial ta den funshonamentu (un 560 satélit) miéntras ku e sobra ta sushí espasial. Ta hasi menshon ku un réplika idéntiko, desaroyá na Rusia, di e famoso Sputnik ta den den e edifisio di nashon nan uní (onu), den e siudat di New York, komo símbolo di e desaroyo teknológiko alkansaá pa humanidat.
Sorto di satélitnan artifisial[editá | edit source]
Sorto pa mishon[editá | edit source]
Arma antisatélite, tambe denominá komo satélite asesino, ta satélitnan diseñá pa destruí satélite enemigu, otro armanan orbital i obhetivo. Algun di nan ta armá ku proyektilnan sinétiko, miéntras otro ta usa arma di energia of partíkula pa destruí satélit, raketnan balístiko of MIRV.
- Satélit astronómiko, ta satélitnan usa pa e opservashon di planetanan, galaksia i otro opheto astronómiko.
- Biosatélites, diseñá pa hiba organismo bibu, generalmente ku e propósito di eksperimentu sientífiko.
- Satélit de komunikasion , ta esnan usa pa realisá telekomunikashon. Mayoria di biaha ta usá órbita geosínkrona , órbita di Molniya u órbita bou di tera.
- Satelitnan miniaturisá, tambe denominá komo minisatélitnan, mikrosatélitnan, nanosatélit of pikosatélit, ta karakterísá pa su dimenshonnan, peso i residuonan..
- Satélite di nabegashon, usá siñal pa konosé e posishon eksakto di e reseptor den tera.
- Satélite di rekonosimentu, denominá popularmente komo satélite espía, ta satélitnan di observasihon of di komunikashon usá pa militar u organisashonnan di inteligensha. e mayoria di e gobièrnu ta mantené e informashon di su satélit sekretamente.
- Satélite di opservashon terrestre, ta ser usá pa e opservashon di medio ambiente, meteorologia, kartografía, pa metanan militar.
- Satélite di energia solar, ta un propuesta pa satélit den órbita esséntrika ku ta enviá e energia di solo te un antena den Tera manera un fuente di poder.
- Stashonnan espasial , ta strukturanan diseñás pa e ser humano por biba den e espasio eksterior. Un stashon espasial ta distingui’é di otro navenan espasial.
- Satélite meteorológiko, ta satélit usá prinsipalmente pa registrá e tempu atmosfériko i e wer di Tera.
Raket espasial[editá | edit source]
Raket aeroespasial[editá | edit source]
Un raket espasial ta un mashin ku ta usá un motor di kombustion, ku ta produsí e energia sinétiko nesesario pa e ekspanshon di e gasnan, ku ta ser lansa dor di un pipa propulsor (yama propulshon a reakshon). Pa ekstenshon, e vehíkulo, generalmente espasial, tin motor di propulshon di e sorto akí ta wòrdu denominá raket of misil. Normalmente, su ophetivo ta manda artefaktonan (espesialmente satélit artifisial i sonda espasial) of nave espasial i hòmber na e espasio. Un kohete ta formá pa un struktura, un motor de propulshon a reakshon i un karga útil. e struktura ta sirbi pa protehá e tankinan di propelente i osidante i e karga útil. Ta yama tambe kohete na motor di propulshon.
Historia[editá | edit source]
Robert Hutchings Goddard e promé buelo di un raket propulsá ku kombustibel líkido (gasolin i oksígeno), lansá e 16 di mars di 1926, den Auburn, Massachusetts, EE.UU E orígen di e raket akí ta probabelmente oriental. e promé notisia ku nos tin di su uso ta den año 1232, den China, kaminda a wòrdu inventá e pòlbu. Ta eksistí relato di e uso di raket yama flecha di kandela den e siglo XIII, den defensa di e kapital di e provinsia china di Henan. E raket a ser introdusí den Europa dor di e árabenan. Durante e siglonan XV i XVI a wòrdu usá komo arma insendiaria(pa kos kima kos). Posteriormente, ku e perfekshonamentu di e artieria, e kohete béliko a disparsé te e siglo XIX, i a wòrdu usá di nobo durante e Gueranan Napoleónika . E raket dje koronèl ingles William Congreve a wòrdu usá na España durante e sitio di Cádiz (1810), den e promé Guera Carlista (1833 - 1840) i durante e guera di Marruecos (1860). Na final dje siglo XIX i prinsipio di e siglo XX, a a aparesé e promés sientífikonan ku a konvertí e raket den un sistema pa pushá un vehíkulo aeroespasiale ku hende aden.. Entre nan ta destaká e ruso Konstantín Tsiolkovski, e aleman Hermann Oberth i e merikano Robert Hutchings Goddard,i, despues e ruso Serguéi Koroliov i Valentin Gruchensko i e aleman Wernher von Braun. E raket konstruí dor di Goddard, ounke chikitu, tabatin tur prinsipionan di e raketnan moderno , manera orientashon pa giroskoop, por ehèmpel.
Lansamentu di un raket Bùmper 2 dor di e EE.UU. den juli di 1950 den Cabo Cañaveral. e raket aki tabata un V-2 adaptá.. E alemannan, liderá pa Wernher von Braun,a desaroyá durante e di dos Guera Mundial e raket V-1 i V-2 (A-4 dene terminologia aleman), ku tabata e base pa e investigashon riba raketnan di EE.UU. i di URSS den e postguera. Ámbas bombnan nasis, usa para bombardiá París i Londres na final di e guera, por ser definí komo raket of misil di guera. Realmente, e V-1 no a yega ser un raket, sino un misil ku tabata bula komo un avion di proporshon na choro.
Kohete Saturno V siendo lansando[editá | edit source]
Inisialmente a desaroyá raket espesífikamente destiná pa uso militar, normalmente konosí komo misilnan balístiko interkontinental. e programánan espasial ku e merikano i e rusonan a start. Nan a basá e raket proyektaá ku metanan propiao pa e siensia di astronáutika, derivá di e raket di uso militar. Partikularmente e raket usá den e programa espasial Soviétiko tabata derivá di e R.7, misil balístiko, ku a wòrdu usa pa lansá e mishonnan Sputnik. Destaká, pa e banda emerikano, e Astrobee, e Vanguard, e Redstone, elAtlas, e Agena, e Thor-Agena, e Atlas-Centauro, e serie Delta, e titanan i Saturno denominadá Protón. Otro paísnan ku a konstruí raketnan, ku e meta di un programa espasial propio, ta; Fransia, inglatera(ku a bandon’é), Japan, China, Argentina, Brasil i India, i e konsorsio europeo ku ta konsistí di e Agensia Espasial Europea (ESA), ku a konstruí i eksplotá e raket lansá den Ariane.


c: text/html

text:
February 9, 2013 / Lokal
Direktor interino Alvin Daal: Pa kara di Kòrsou a pone lòk pero diler indokumentá sí no ta aseptabel GCB A AKTUA KONTRA KASINO LOKAL ..tabatin mesa sin kaha di plaka seyá...
Lugánan di kome ta bati alarma temiendo ‘morto’
..Nan a keda detené na megapir...
GERNIEL I YORGENNIS A HORTA, SALI I SIGUI HORTA
Plataforma di Kompania pa Medio Ambiente (Bedrijvenplatform Milieu - BPM) ku seminario .....
SKS a komprobá ku konvoinan no ta faltando ku lei
© 2013-15 Extra - Notisia di Korsou

robotstxt: allowed

filter: keep


text:
Willemstad ~ E hòmbernan B.A.A-S (1979, Repúblika Dominikana) i E.R.G-P. (1982, Colombia) a haña kastigu awe mainta di kasa un 24 luna di kual 8 luna kondishonal pa poseshon di 1.250 gram di kokaina.
Fiskal di Ministerio Publiko a hasi den e kaso aki un demanda di 30 luna di kual 12 luna kondishonal. E kaso a keda tratá dia 2 di febrüari 2015.
E dos hòmbernan a keda detené dia 3 di sèptèmber 2014 na momentu ku a drenta un tip anonimo na polis ku na un kas den bario di Zwan tin trafikashon di droga tumando lugá.
Na e sitio polis a kanta bingo.
A listra den dos outo i a listra den kas na Zwan i na un kas di un amiga den Maria Galanteweg.
A konfiská vários atributa pa traha bolita, weegschaal i tambe kokaina den forma di puiru i likido.
Fuente Klik Notisia


text:
June 22, 2013 / Lokal
Di akuerdo ku su presidente sr. Lio Plantijn....
Di akuerdo ku sr. Henk de Zeeuw di KPMG... DESAROYO DI OSTPUNT LO POR KONTRIBUI KU 3.9 MIAR NA KAHA DI GOBIERNU ...i un invershon total di $6.7 miar...
...kongreso migrantenan a revelá...
Kandidato Alcalá-Wallé durante debate lider nobo di PAR
Awor Chamo ta dil den konstrukshon tambe:
ABOGADO KE SA DIKON AKUSADO A KEDA MAL BATI DOR DI POLIS
Akusado di 21 aña ku karchi di kastigu manera buki:
Denise de Jongh Rekwest ta splika....
© 2013-15 Extra - Notisia di Korsou


text:
July 17, 2014 / Lokal
...Dr. Scheper: nos plan di kalamidat a funshoná ayera...
Bishitante na Hato ta konta
Maurice Adriaens: Prekupashon pa e konsekuensianan
Na aña 2008 korte a pone Shantley alias Shampi na disposishon di gobièrnu: RAPORTNAN SIKIATRIKO A INDIKA KU NO TABATIN PERSPEKTIVA PA SHAMPI Ayera Shampi ta keda asesiná
Ku arma di kandela:
Pa kolmo Schoop tabatin piket:
...premier Asjes...
E guera kontra kriminalidat no tin koló polítiko ni interes partidista...!!
Rumania ku lei pa eliminá kachó riba kaya...
...premier Asjes...
© 2013-15 Extra - Notisia di Korsou


text:
INFO OM BONAIRE :
KRALENDIJK – Awe tardi Fiskal Henry Hambeukers i Rob Rammelloo, na nomber di Ministerio Publiko BES, a hasi na Boneiru demanda den e kaso di 6 sospechoso den kaso Country Garden na Boneiru. E kaso penal kontra e sospechoso prinsipal RF ta keda tratá proforma dia 3 di yüni 2015. Motibu pa trata e kaso kontra RF despues ta pa duna su abogado chens pa topa ku su kliente na Ulanda na unda RF ta …será aktualmente. Country Garden ta e kaso na unda e hombernan Thurston Scholtz i Frances Lourens a keda asesiná den marduga di 23 pa 24 di yanüari 2014.
E investigashon tabata, sigun Fiskal, kompleho. Na prome lugá pa motibu di hopi deklarashon kontraditorio ku a difikultá e investigashon. Mas ku 100 agente tabata envolvi den e investigashon, esaki aparte di funshonarionan di Defensa i WardaKosta ku a duna un man. A ehekuta 88 tapmentu di telefon, a tene 18 entrada hudisial i mas ku 200 persona a keda skuchá komo testigu mientras ku a tuma mas ku 100 deklarashon di e sospechosonan prinsipal.
E demanda den e kasi aki di parti di OM tabata lo sigiente; pa CW “Moreno” (37) i GCP (25) a eksihi un kastigu di 24 aña di prizon pa nan envolvimiento direkto den e asesinato. Pa LM (24), GW “Rastaman” (26), EJ “Bieuw” (28) i MAG (24) OM a hasi un demanda di “vrijspraak” pa falta di sufisiente prueba konvinsiente ku por yega na un sentensia.
Famianan di e viktimanan Scholtz i Lourens a entregá demanda pa daño perhuisio na Korte. E suma di tur daño perhuisio ta totalisá alrededor di 20.000 dollar pa daño inmaterial (emoshon, miedu, tratamentu) i material (entre otro gastu di entiero i pasashi).
Djaweps i djabierne e abogadonan ta presenta nan ‘pleidooi’ den e kaso aki. Veredikto di Wes den e kaso kontra 6 sospechoso ta 27 di febrüari 2015 na Boneiru.


text:
“Polis a hasi un set up contra mi cu droga, pero despues nan ta hasi manera nan no sa di e droga y esaki a desaparece”
Segun Alex Mathew,
*Mathew a bisa cu el a yama polis y nan a nenga di bin busca e heroina na su cas
ORANJESTAD(AAN): Mirando cu segun Alex y Liliana Mathew y nan abogado John Zara, O.M, fiscal y e sistema di corte henter no ta dunando nan un trato husto, nan a manda un protesta pa corte Europeo. Esaki relaciona pues cu e caso di Foxy Lady, cu despues di varios proceso den corte, ta bay sigui riba dia 22, 23 y 24 di Mei. Durante un conferencia di prensa Alex Mathew mes a trece dilanti cu for di prome cu e caso a bin dilanti, el a tende for di dos mucha muher Rusiano, cu a bisa algun otro mucha muher, cu nan ta bezig cu polis ta bin cu un set up pa hasi como si fuera Mathew ta bende y trafica droga.
“Ora cu e mucha muhernan a Sali for di e cas, nos a busca den e cas, pasobra nos tabata na altura di esey”. “Mi a yama polis despues pasobra en berdad nos a haya mey kilo di Heroina den mi cas”.
“Ora mi a yama polis pa bin busca e droga aki, polis a nenga di bin busca e droga y despues di un siman nan a bin aresta nos”.
“Mi a papia cu Huez Comisario Hak y nos a lage sa cu nos tin mey kilo di heroina ainda na mi cas den cushina y den pleno bista di polis, recherche y RST”.
Esaki segun Mathew kende a sigui bisa cu e Huez Comisario a lage sa cu nan no a detene pa droga y pa e no menciona droga.
“Te awe cu ta dos aña despues, mi no a wordo acusa di nada di droga, pues algo no ta klop”.
“Te awe nan no a haya e droga y mi no a wordo persigui pa droga”.
“Unda e droga a bay anto”, segun Mathew.
El a sigui bisa cu Huez Comisario aparentemente ta tapa cierto cosnan y pesey nan no kier pa e papia.
“Nan no kier a bin busca droga na mi cas y nan a tap mi telefon, pero nan no kier pa nos scucha e combersacionnan di tap mas, pasobra eynan bo ta tende con mi a bisa nan di e droga y di e set up di polis”, segun Mathew.
El a sigui bisa cu ta straño tambe cu peticion di parti di defensa pa scucha testigonan ta wordo nenga, siendo cu polis a scucha nan caba.
El a cuestiona tambe e hecho cu un di e hueznan a dicidi di no sigui mas como huez den e caso, pasobra e no ta sinti su mes ‘liber’. Mathew a bisa cu si e huez aki no sinti su mes liber, mihor e no ta huez mas.


text:
July 27, 2012 / Lokal
FINALMENTE CTB LO HAÑA 1 DJE 10 MION DI ROOMTAX
...relashoná ku e karta di su ekselensia gobernador ku a kai den EXTRA su brivenbùs...
...Dindial CEO di CHATA...
MP: “Potrèt di drama a pone demasiado stòf lanta”
DEMANDA DI 6 AÑA PRIZON PA TRIO KU WARDA KOSTA A GARA RIBA LAMAN
ABOGADO VADERS TIN DUDA DEN KREDIBILIDAT PROSESVERBAL DI WARDA KOSTA
Ounke ku Nilo a para riba su inosensia:
...Miéntras ku Lisette Zimmerman awor ta riba ‘non-atief’....
REUNIONNAN PARLAMENTO LATINO AMERICANO A START
Ayera na Licores Maduro
...playanan ta fis ku no tin kos di hasi...
CUROIL TA HASI E DIFERENSIA
© 2013-15 Extra - Notisia di Korsou


text:
A menos cu tin algo diferente menciona, e declaracion “Creative Commons Zero” (CC0) riba contenido di e website aki, ta aplicabel. Esaki ta encera cu cualkier forma di uzo di contenido di e site aki ta permiti, a menos cu cerca of den un seccion specifico (por ehempel un potret of un documento) tin indica, cu riba e seccion ey un excepcion di derecho di propiedad literario ta aplicabel.
No ta obligatorio pa menciona nomber ora ta uza contenido di e website aki. Pero ora cita cualkier parti di e contenido, no por crea e impresion cu gobierno di reino ta djis bay di acuerdo cu e mesun intencion di e trabou deduci.
Declaracion Creative Commons Zero no ta modifica e siguiente derechonan, pues nan ta keda na vigor:
- Derecho di patent y derecho di marca.
- Derecho di otronan, o sea riba partinan di e website aki, esta riba e forma cu ta uza e website aki, tal manera e derecho di potret of e derecho di privacidad.


text:
Ronan Parke → Ronan Parke 2011
Ronan Parke - Ronan Parke - Feeling Good
Ronan Parke - Ronan Parke - Forget You
Ronan Parke - Ronan Parke - A Thousand Miles
Ronan Parke - Ronan Parke - Fix You
Ronan Parke - Ronan Parke - Because of You
Ronan Parke - Ronan Parke - You Gotta Be
Ronan Parke - Ronan Parke - Make You Feel My Love
Ronan Parke - Ronan Parke - Song Bird
Ronan Parke - Ronan Parke - We'll Rock the World
Ronan Parke - Ronan Parke - Stronger Than I Am
Ronan Parke - Ronan Parke - Edge of Glory
Ronan Parke - Ronan Parke - Firework


text:
Tormenta tropikal
Un tormenta tropikal ta surgi fo'í un area di preshon bou (na ingles: A low pressure area òf tropical depression) i na hulandes ta tropische depressie. Laga bisa un depreshon tropikal ta surgi den un region nòrt òf sùit di ekuator òf ekuador, pero no riba òf pega ku ekuator, komo ei e coriolis efèkto ta suak. Teoria di un franses Gustave Gaspard Coriolis, aki ta papia un sirkulashon di nubia den forma di un spiral ront di su núkleo.
E sistema den kombinashon ku rotashon di mundu e ta forma un sirkulashon konsentrisá (di tur banda ta drai ront dje mes un punto ) di e depreshon tropikal, nòrt di ekuator ta drai bai lenks i parti sùit e ta drai bai reks. Nan a opservé ku satélit.
Kontenido
Zona di konvergensia[editá | edit source]
Den e zona aki ku yama Zona di Konvergensia Inter Tropikal òf (Inter Tropical Convergence Zone ITCZ) ta un zona instabil ku un area di mas òf mes fo'i 500 te 1000 km nort òf sùit di ekuator, den e region aki ta surgi hopi depreshon tropikal pa dia. Un depreshon Tropikal tin otro karakteristiko fo'i un depreshon den otro klimanan nòrt of sùit 23.5 grado di latitut, esaki ta surgi di airu friu i kayente ku ta bini subtropikal. E depreshon tropikal mester por konveksá ( ta sirkulashon di airu kayente ku ta bai laira i airu friá ku ta bai abou )pa e kontinuá.
Vaporashon i kondensashon[editá | edit source]
E fenómeno aki ta stimulá di su mes, dor di vaporashon i kondensashon di awa di laman na temperatura di 26 pa 27 grado selcius. E awa ku ta vaporá ta subi bai laira i kondensá bira nubianan, esaki ta drúpel di awa mashá chikitu ku ta kresé bira pisá i kai. Esei ta yobida òf awaseru( por kompará esaki ku ora benta awa frui riba un kos kayente ku dàmp ta sali ).
Dor dje yobida aki ta surgi mas energia ku ta oumente bientu ku ta bai riba na un haltura ku preshon di airu ta sigui baha i hala airu humedat foí den besindario, esaki tambe ta kondensá i yobida ku tempestat mas fuerte ta surgi.E sirkulashon di e sistema ta kuminsa bira mas fuerte i lanta bientu mas duru i e ta bira tormenta (tropische storm)
Airu kayente fo'i sahara[editá | edit source]
Si den e sistema aki bientu sigui oumentá yaga na un velosidat di 60 km p/o i preshon òf forsa di bientu 8 (windkracht 8) e depreshon tropikal aki ta bira un tormenta tropikal hopi fuerte (kompará ku un sùitwest òf sùiduwest) ku ta bin fo'i direkshon di sùitwèst ora ku nort di ekuator bientu ta ketu, posiblemente ku den laira bientu di sùitost pasat pasa riba ekuator bin nòrt ta bira sùitwèst pasat. Ora ke yega den zona ITCZ unda hopi depreshon tropikal ta surgi por bira un Tormenta di Sùitwèst ku por hasi hopi daño riba su direkshon kontrali promé ku e por kaba na nada. Si un tormenta tropikal surgi den Osean Atlantiko na haltura di karibe nèt riba kontenente Sùit Amerika i west di kosta Afrika, anto ku e kue direkshon di west yega na un velosidat 118 km pa ora, e ta un orkan. Riba laman e hala su energia fo'i vaporashon di awa di laman. Komo ku e temperatura di awa di laman ta 26 - 27 grado selsius,dor airu kayente ku ta bin fo'i Sahara den Afrika. Meteorologikonan ta anunsiá e direkshon di orkan. Den e region aki ta surgi hopi tempestat i yobida fuèrtè ku ta trese pelegir pa aviashon i nabegashon kuné.
E ta kaba na nada[editá | edit source]
Si no tin bientu den atmosfer pa trèk e tormenta tropikal den un direkshon, e ta keda mové pokopoko di 5 á 10 km pa ora. Asina ku bientu oumentá na haltura ei di 15 á 17 km e por trèk skùins i su velosidat ta aminorá i ta kaba na nada. Asina ku un orkan subi tera e no tin vaporashon di awa mas, e ta perde su fuente di energia i e frikshon riba tera ta hopi mas grandi ku riba laman. Si e bolbe subi laman kaminda ku temperatura di awa ta 26 pa 27 gradu e ta oumentá, tumando direkshon di nort kaminda e temperatura di awa ta bou di 20 grado selsius pokopoko e bira un tormenta chikitu te ora ku e kaba na nada.
Destruktivo[editá | edit source]
E fenomeno aki ta destruktivo i ta un peliger pa sivilisashon humano tur kos ku ta riba su kaminda e ta destruí. Paisnan den zona nòrt òf sùit di ekuador ku kasi tur aña tin ku restorá katástrofe di orkannan ku ta desastoso pa nan ekonomia.


text:
October 18, 2013 / Lokal
...Bon trabou di minister di finansa pasobra ta for di 2009 a firma e último akuerdo...
Konsiderando su detenshon un akto di vengansa:
Minister Whiteman a pidi PAHO....
Di akuerdo ku Minister Earl Balborda..... LASTIMA KU TIN DI GASTA 675 MIL PA KAMBIA BORCHINAN RIBA KAMINDA ...Mester hasi algu na nos mentalidat...
GOBIERNU TA KONFRONTA YEN DI RETO NA KLEIN KORSOU
MINISTER WHITEMAN A PLANTA MATA NA SKOL SUR HERMAN JOSEPH
Na Panamá i na Islanan Grand Cayman
Komo destinashon turístiko pa e turista venezolano
Mayoria florin ku nos produsí na Kòrsou tin su orígen den servisio i di eksportashon di servisio
© 2013-15 Extra - Notisia di Korsou


text:
Concierto di Marc Anthony y Juanes lo atrae mas hende pa Aruba
Durante Aruba International Film Festival…
ORANJESTAD (AAN): Diahuebs atardi na Cas di Cultura a tuma un lugar un conferencia di prensa pa anuncia esnan cu lo ta presente pa e Concert Series di Aruba International Film Festival 2012. Minister Otmar Oduber, kende for di inicio a mustra su sosten pa e festival internacional aki tabata presente pa hunto cu Jonathan Vieira haci e anuncio oficial di presencia di cantantenan renombra.
Asina a informa cu Marc Anthony y Juanes ta confirma pa duna nan presentacion den luna di juni na Aruba.
Jonathan Vieira a duna di conoce cu e tabatin conversacionnan extenso cu Minister Oduber riba e tema aki y a agrega cu aña pasa e mandatario a habri su wowonan un tiki riba ki angulo mas por a mira pa e festival di cine cu ya caba tabata hayando asina hopi atencion internacional den prensa.
Un total di 6 miyon den PR value den medionan di comunicacion internacional a ser logra, mientras cu recientemente a wodo informa cu a haci un total di 2 biyon na impresion.
Pa e film festival tabata bin alrededor di 600 pa 700 hende, pero kier a haci un cambio drastico y agrega e Concert Series. Asina a logra yega na un acuerdo pa Marc Anthony y Juanes ta presente na Aruba y hunto cu nan lo tey tambe Chuckie y Rayman.
Di e forma aki ta atrae mas hende na Aruba y ta brinda un otro posibilidad pa haci algo diferente cu bin wak un pelicula. Pa e motibo ey tambe a tuma e decision cu e conciertonan lo cuminsa 11’or di anochi.
Un peticion cu a worde haci na Minister Oduber door di e organizacion ta pa crea un facilidad di e nivel di e conciertonan aki. Nan a pidi si por utiliza e parti di APA cu ta beklinkerd y e mandatario a reuni cu APA, Directie Scheepvaart, IBSL y Veligingsdienst di Aruba relaciona cu e aspectonan di seguridad cu mester tene na cuenta.
Despues di e reunion aki, Minister a notifica Jonathan Vieira cu elugar ta disponibel y asina pa promer biaha lo tin un actividad asina riba tereno di APA dia 22 di juni cu Juanes segui pa Marc Anthony dia 23 di juni.
Minister Otmar Oduber a duna di conoce cu pa Gobierno ta un honor pa por participa den tipo di actividadnan y eventonan asina grandi cu ta contribui cu e nivel cu ta busca pa atraccion pa nos isla.
E mandatario a expresa cu e film festival a duna e fruto necesario den su promer dos edicionnan mirando e return cu ta haya den medionan di comunicacio, galardonnan cu a haya for di prensa internacional, pero mas cu tur e reconocemento haya den prensa internacional como destinacion durante henter aña.
Awor añadiendo na e film festival pa por atrae un generacion diferente na esun cu ta bin cu e film festival ta trece cune e mix cu ta buscando. Awor no solamente lo haya e prensa cu ta bin hunto cu e film festival, pero tambe bishitantenan cu ta bin pa e concierto. E escohencia di artistanan sigur ta contribui na e meta aki y Minister Oduber a felicita Jonathan y su equipo pa cu esaki.


text:
CBS ta den preparacion pa Censo Economico na september 2014
ORANJESTAD (AAN): Oficina Central di Estadistica (CBS) lo bay organiza durante e lunanan di september te cu november 2014 un Censo Economico.
Kico ta un censo economico? Un censo economico ta un encuesta dirigi riba tur unidad economico den un pais. Un censo economico ta e proceso total caminda ta colecta, compila, evalua, analisa y publica datonan economico di tur unidad den un pais riba un fecha specifico.
Pa planifica y implementa desaroyo economico y social, actividad administrativo of investigacion cientifico den e pais aki, ta necesario pa haya datonan confiabel y detaya di e cantidad y distribucion di unidadnan economico segun varios categoria. Censo economico ta e fuente principal di e estadisticanan basico aki cu ta cubri no solamente e unidadnan den sector formal pero tambe den sector informal.
Durante e Censo Economico aki lo wordo puntra na e unidadnan pa suministra datonan di, entre otro, nan actividad economico, e cantidad di empleadonan cu nan tin den servicio y e suma total na salarionan paga na e empleadonan aki. Tambe lo wordo puntra na e unidadnan aki informacionnan relaciona cu nan contribucion na e sector di turismo.
Pa gran parti e informacionnan obteni ta dirigi tambe pa construi pa promer biaha e Tourism Satellite Account pa Aruba. Esaki ta hopi importante mirando e hecho cu turismo ta forma e prome pilar di nos economia.
Mester enfatisa cu bao di e categoria di esnan cu ta eherce actividad economico no ta cay solamente unidadnan grandi cu hopi empleado, pero tambe esnan chikito caminda e doño so ta traha. Tur e unidadnan aki lo wordo bishita door di encuestadornan di CBS.
Pa por test tur e preguntanan y henter e logistica di Censo Economico, CBS lo bay tene tambe un censo piloto na mei 2014. Alabes den e cuadro di preparacion pa Censo Economico, entrante diahuebs awor 27 di februari 2014 funcionarionan di CBS lo pasa na tur unidad y/of persona cu ta eherce un of otro actividad economico pa laga atras un foyeto den cual ta para informacionnan importante y relevante relaciona cu e censo menciona.
Cu e datonan obteni di Censo Economico, gobierno, departamentonan gubernamental y sector priva por traha riba planificacionnan strategico y formula maneho confiabel y duradero, cual ta na bienestar di un y tur den e comunidad aki.
Manera ta custumber CBS ta spera cu tur e unidadnan lo duna nan cooperacion tanto durante e preparacion como ehecucion di Censo Economico 2014.
Pa mas informacion, por tuma contacto cu CBS, sr. Jose Hernandez, tel. 5837433 ext. 243 of via e-mail: ECensus@cbs.aw


text:
Grupo grandi trahando pa regula estrictamente, transportacion y desembarke combustible na waf Barcadera
Director di APA sr. Alfonso Boekhoudt:
ORANJESTAD (AAN) – Durante un entrevista cu director di Aruba Port Authority, sr. Alfonso Boekhoudt, DIARIO a puntre tocante e tema cu a trece basta polemica despues cu a bati voz di alarma, relaciona cu e combustible cu ta bin for di Venezuela y ta drenta via waf di Barcadera, bao condicionnan di halto grado di inseguridad di embarke, transportacion y desembarke.
“ Ta asina cu via nos waf semper caba materialnan peligroso ta worde transporta, sea pa nos Isla mes of pa pasa via nos isla bay afo. E no ta algo cu awor diripiente tin material cu por forma cierto peligro, ta worde transporta. Mester pone na cla cu den waf mester percura pa tin procedurenan pa maneha e carganan di e forma aki, cu ta peligroso”, director di APA acentua.
El a agrega cu e reglanan internacional cu ta existi cu ta deal cu con pa transporta materialnan peligroso, no ta aplicable pa e tipo di botonan cu ta transporta e combustible.
“ Pa tal motibo nos mester a tuma un bon analisis di e situacion, con e ta pasa, kico ta realmente, tur e problemanan cu nos tin cu e forma con e ta worde transporta, kico ta e peligronan cu e ta trece pa cual tur grupo di hende, y con ta e forma apto cu nos ta kere cu e mester worde transporta y almacena, na Aruba”, sr. Boekhoudt a añadi.
Director di APA a splica cu den e cuadro aki tin conversacionnan ta andando, y muy pronto ta bay bin cu regulacionnan estricto pa esaki, na un forma cu den waf por deal cu tur e riesgonan, of alomenos pa percura pa tene e riesgonan bao di control.
“ Kiermen, e ta encera cu nos ta sinta na mesa cu un grupo grandi di hende, y den e dianan aki nos ta bay reuni cu nan pa bin cu e procedurenan con nos mester maneha e tipo di materialmente peligroso aki, den nos waf di Barcadera, pa asina asegura cu e forma con e ta bay pasa ta safe!”, sr. Alfonso Boekhoudt a señala.
“ No carga ningun duda cu e forma con esaki ta tumando lugar aworaki, no por tin aprobacion di ningun instancia”, Boekhoudt a remarca.
“ Nos a wak caba cu bida di hende a worde poni na peligro, y esaki ta algo cu nos no ta bay permiti pa sigui dura, y mester tene na cuenta cu esnan cu ta importa e combustible, mester sali for di e punto di bista cu ta bin reglanan cu nan mester bay atene na dje, y cu ta pone cu nan no por bin cune, manera nan ta haciendo.
Pero ta mucho prematuro aworaki pa bisa ki tipo di reglanan ta bay bin, pasobra e discusionnan ta tumando lugar na e momentonan aki, pero djis tene na cuenta cu loke ta sosodiendo na e forma aki, no por sigui tuma lugar den futuro”, segun director di APA.


text:
PetroChina ta papia di un “win-win situation” pa ambos partido
Minister Mike de Meza
ORANJESTAD(AAN): Si PetroChina yega na un acuerdo riba compra di Refineria di Valero na San Nicolas, esaki ta nifica cu nan presencia na Aruba ta pa un periodo largo. Esaki ta loke por a sinti for di e grupo durante e diferente combersacion cu a sostene cu nan. Minister di Finanza, Energia y Utilidad Mike de Meza ayera mainta, na final di reunion cu e delegacion di PetroChina, a bisa cu tabata un orguyo pa su persona participa den e reunion di ayera riba un tema asina importante pa Aruba, bou guia di lider Mike Eman. E reunion cu e corporacion di azeta mas grandi na mundo, na opinion di e mandatario, tabata uno sumamente positivo. PetroChina, el a splica, ta un compania masha grandi mes cu ta procesa mas cu 3 miyon bari pa dia, sobrepasando Shell y Exxon. Un compania serio cu tin 13 aña di existencia.
Nan track-record ta sumamente bon y tambe e direccion cu nan a tuma. Esaki ta un bon partner y positivo pa Aruba, principalmente si mira kico e ta trece cu ne. Aunke de Meza no por a bay mucho den detaye, e mandatario a bisa cu e beneficionan cu PetroChina lo trece pa Aruba sigur ta positivo. “Nan tin un balor grandi pa Aruba y region.”
Gobierno anterior a sinta cu Petro-China, y nan no a gusta nada e manera con nan a worde trata e tempo ey. Esaki a worde expresa na Gobierno di Gabinete Mike Eman tambe ora cu a topa pa prome biaha. Pues un relacion dificil, dificultad den comunicacion y un trato no mucho bunita.
Den e reunion di ayera esaki a keda ripiti atrobe y ta demostra cuanto daño personanan arogante y intransingente por causa. Pio si ta lidernan di un pais. “E ta lastima pasobra e daño tabata grandi. Awe por mira con e compania ta sinta na mesa cu e actual Gobierno, ta discuti ampliamente y semper ta papia di un win-win situation.
Un situacion cu ta na beneficio di ambos partido.” Minister a agrega cu e “settlement agreement” a yuda tambe, manera cu el a yuda tambe pa Valero opera e refineria durante e ultimo dos aña. Pesey e mandatario no por a keda sin critica esnan cu a abstene di vota riba e settlement agreement y hasta a papia cu Gobierno ta sinta cu diablo na mesa.
El a finalisa bisando cu ta importante pa semper sinta na mesa cu otro cu respet, caminda ta crea un “win win situation” pa ambos banda.
Pa ilustra e situacion, Prome Minister Eman a bisa e delegacion, momento cu nan a papia di e “gap” cu a worde causa den e comunicacion entre nan y Aruba, cu mas grandi e “gap” ta, mas bunita e brug ta bira.


text:
Falta di respet pa e busto di Juan Pablo Duarte
ORANJESTAD (AAN): Comunidad Dominicano a lanta no mucho contento diasabra mainta ora busto di Juan Pablo Duarte den Centro di Ciudad a keda vandalisa pa algun persona(nan) sin escrupulo.
A fliet e cara na cora y tambe skirbi algun mensahe riba e base di e busto cu tin apenas algun luna inaugura.
Polis ta investigando ken ta esnan tras e acto baho aki. Consulado Dominicano ta hopi desapunta cu e hecho aki, Nan ta considera esaki un falta di respet grandi pa nan heroe nacional.
E consulado lo tuma medida di seguridad pa evita algo asina no bolbe sosode sin mas den futuro. Polis a worde yama tambe y un raport a worde traha riba e caso aki.
Santa Soriano cu ta e vice consul di Republica Dominicana a duna acto di presencia. El a splica cu 9or nan a worde notifica diasabra mainta di e caso. Pero un testigo cu a pasa 6or a mira caba e daño riba e busto. E ta mustra hopi den direccion di vandalismo.


text:
Relato 20: Dina Ta Hañ’é den Difikultat
BO TA mira ken Dina ta bai bishitá? E ta bai serka algun mucha muhé ku ta biba na e tera di Kánaan. Su tata Jakòb lo a keda kontentu ku esei? Pa yuda bo kontestá e pregunta, purba kòrda loke Abraham i Isaak a pensa di e muhénan di Kánaan.
Abraham tabata ke pa su yu Isaak kasa ku mucha muhé di Kánaan? Nò, e no tabata ke esei. Isaak i Rebeka tabata ke pa nan yu Jakòb kasa ku mucha muhé kananeo? Nò, nan no tabata ke. Bo sa pakiko?
Esei tabata pa motibu ku hende di Kánaan tabata adorá dios falsu. Nan no tabata bon hende pa kasa kuné komo esposo òf esposa, i nan no tabata bon hende pa nan tin komo amigu íntimo. P’esei nos por keda sigur ku Jakòb lo no a keda kontentu ku su yu a bira amiga ku mucha muhé kananeo.
I en bèrdat, Dina a hañ’é den difikultat. Bo ta mira e hòmber kananeo ku ta wak Dina riba e plachi? Su nòmber ta Sikem. Un dia ora Dina a bini pa un bishita, Sikem a kohe Dina i a fòrs’é pa drumi kuné. Esei tabata malu, pasobra hende hòmber i muhé kasá so por drumi ku otro. E kos malu ku Sikem a hasi ku Dina a resultá den hopi mas problema.
Ora e rumannan di Dina a tende loke a sosodé, nan a bira masha rabiá. Dos di nan, Simeon i Leví, a bira asina rabiá ku nan a tuma spada i a bai na e stat i a kohe nan di sorpresa. Simeon i Leví i nan rumannan a mata Sikem i tur e otro hòmbernan. Jakòb a rabia pa motibu ku su yunan a hasi e mal kos ei.
Kon bini tur e difikultatnan aki a kuminsá? Debí ku Dina a sera amistat ku hende ku no tabata obedesé e leinan di Dios. Nos no ke tin amigunan asina, no ta bèrdat?
Génesis 34:1-31.
Pregunta
- Dikon Abraham i Isaak no tabata ke pa nan yunan kasa ku hende di e tera di Kánaan?
- Jakòb a haña ku ta bon pa su yu muhé bira amiga di mucha muhénan di Kánaan?
- Ken ta e hòmber riba e plachi ku ta wak Dina, i ki kos malu el a hasi?
- Kiko Simeon i Leví, rumannan hòmber di Dina, a hasi ora nan a tende loke a sosodé?
- Jakòb a haña ta bon loke Simeon i Leví a hasi?
- Kon tur e problemanan ei ku e famia a pasa aden a kuminsá?
Preguntanan adishonal
- Lesa Génesis 34:1-31.
Ta un biaha so Dina a bai serka e yu muhénan di Kánaan? Splika. (Gén. 34:1, NW)
Dikon te na sierto grado tabata Dina su mes falta ku el a pèrdè su virginidat? (Gal. 6:7)
Kon hóbennan awe por mustra ku nan ta tuma loke a sosodé ku Dina komo spièrtamentu? (Pro. 13:20; 1 Kor. 15:33; 1 Juan 5:19)


text:
Cookies ta filenan chikito cu ta wordo warda riba bo computer ora bo bishita un website. Di e manera ey ta posibel pa reconoce bo computer na momento di bo bishita.
Cua cookies Rijksoverheid.nl ta usa?
Cookies pa estadistica y analisis
Rijksoverheid.nl ta hasi uso di cookies pa mantene estadisticanan riba e website y pa analisa con bishitantenan ta hasi uso di e website. E informacion aki ta yuda nos pa drecha e website. E asina yama “analytic cookies” tin un number (unico). Nan no ta contene datonan personal. Rijksoverheid.nl no por hasi uso di e cookiesnan aki pa reconoce abo personalmente. Tampoco por hasi uso di e cookiesnan pa reconoce abo riba otro website. No ta hasi uso di e datonan cu ta anonimo cu a colecciona pa otro meta cu ta mehoracion di e website y no lo duna e datonan na cualkier otro organisacion.
- Cookie toestemmingvoorcookies: ta memorisa e permit pa hasi uso di cookies y ta percura pa e balki cu e teksto ‘cookie’ no aparece mas.
- Cookie_pk_id: pa registracion di estadisticanan ta dicidi si un bishitante ta nobo of si el a bishita e website prome.
- Cookie _pk_ses: pa registracion di estadsticanan ta yuda stipula cua paginanan a wordo bishita.
- Cookie _pk_ref : ta yuda stipula for di cua website rijksoverheid.nl a wordo bishita pa registracion di estadisticanan.
- Cookie surveyvisittime: ta yuda stipula, pa estadistica, con largo e bishita tabata riba e pagina Rijksoverheid.nl
- Cookie surveystatus: ta corda e participacion online di e encuesta riba Rijksoverheid.nl
Cookie pa formulario
E formularionan riba Rijksoverheid.nl y Government.nl ta usa un cookie cu ta necesario pa e despacho corecto di un formulario.
Cookie form_map_id: ta corda e balornan yena den e formulario te ora cu e formulario wordo manda. Na cabamento di e bishita automaticamente e ta wordo elimina.
Cookies pa servicio di abonadonan
Abonadonan di Rijksoverheid.nl y Government.nl ta usa cookies pa laga e proceso di abona cana corectamente. Tin 2 tipo di cookies:
- Cookie _rijksoverheid_session: ta percura pa e proteccion y wardamento di e estado durante di e inscripcion, cambio y na momento cu un persona ta meld cu e no kier ta inscribi mas. Na cabamento di e bishita di Rijksoverheid.nl automaticamente e cookie ta wordo elimina.
- Cookie _persberichten_session: ta registra si bo kier inscribi of no pa ricibi comunicado di prensa. Na cabamento di e bishita automaticamente e cookie ta wordo elimina.
No ricibi cookies
Bo no kier ricibi cookies mas? E ora ey bo por adapta bo internetbrowser.


text:
Minister Otmar Oduber
ORANJESTAD – Pa termina e discusion cu tin, cual sr. Oduber ta lamenta pa a purba unifica e pueblo bou di un bandera, manera cu tabata e intencion pa hopi aña. El a presenta Raymond Hernandes director di departamento di archivo nacional a splica riba e color di bandera.
Na 1976 ora cu a pone e color di bandera, tabata mas facilidad uza UN Blue pa e personanan compronde pasobra ora ta papia di e colornan di pantone den “British Council” niun hende ta compronde ki color esaki ta. Den transcurso di historia e UN Blue tambe tabatin cambio, cual na 1991 a laga e UN Blue for di ley y a laga larkspur. Pero mirando e color aki cu no ta existente, a keda pa busca e color mas cerca di esaki pa e ta para bon den ley, cual e comision institui a scoge pe pa yega na un color di bandera unifica na Aruba, sr. Hernandes a splica.
“Den mundo no tin un hende cu por print Larkspur”
Pa e ultimo 18 añanan cu diferente gobierno, tabatin en total 4 comision cu a traha pa unifica e pueblo bou di 1 bandera pa por celebra e amor patria sin tin cu mira e parti cu casi no ta identifica nos bandera, cu mas cu 13 diferente bandera cu tabatin. Cu e seriedad di e discusion a mantene, cada biaha diferente persona tabata di acuerdo cu e ley cu a pasa na 1986, e tempo ey e color larkspur cual ta similar na e UN blue. Ya na aña ‘90 tabatin intencion pa cambia e ley aki, aña pasa a uniforma y haci adaptacion conforme e comisionnan aki y bay di acuerdo cu e color mas cerca cu por yega na esun original cual ta e pantone 279c. E letter “c” ta significa cu e no ta cambia depende di e diferente material cu e color wordo imprimi riba dje. Esaki como cu ningun caminda por print e color larkspur mas, misnietr encarga cu cultura Otmar Oduber a elabora abiertamente.
“Tur miembronan di comision a scoge pa esey ta e color cu ta pone, na luga di e codificacion di larkspur. E color no a cambia, ta e codificacion a cambia.”
El a agrega bisando p’esey ora mira discusion politico di e bandera, e ta lamenta pasobra ya na 2008 a discuti riba esaki. Sr. Oduber a cita locual sr. Betico Croes a bisa: “Un bandera ta pa unifica e pueblo.” Tin discusion politico den e area aki, por haci esaki den parlamento pero e bandera mester keda un señal di union cu un pueblo mester biba bou dje y traspasa esaki di generacion pa generacion.
“Ultimo dianan tin liña berde den e bandera di “Otmar” manera cu personanan ta referi na dje, pues aworaki mi a presenta banderanan anterior, cu tabata hasta den man di oposicion, pa mustra cu tur esakinan tin liña berde ta aparece, cual ta bin como e colornan ta crusa otro (geel, blauw).”
Publicacion buki 2008
Na 2008 a wordo publica bou ministerio di sr. Ramon Lee, un buki den cuadro di aña di cultura titula “Nos Isla”. Den e buki ta bisa: “Color original di bandera di Aruba cu orguyo departamento di cultura ta anuncia cu den e buki di Nos Isla, porfin tur hende na Aruba por mira e color di bandera di Aruba manera el a keda originalmente diseña, cu ayudo di “Flag Research Institute” na Boston na 1976 e tempo ey. E colornan original di tur bandera na mundo a keda traduci den codigonan di e guia di color pantone.” Segun sr. Oduber e tempo ey gobierno MEP na mando y Sr. Ramon Lee como minister encarga cu a saca e buki aki. Sr. Oduebr a finalisa e manera aki ilustrando cu e hecho cu e color no ta exisiti mas no ta algo di awo


text:
Reunion.com > Denise Viggiano - Hazel Viola > Yvette Vigil - Joshua Vigilis
Classmates from Yvette Vigil to Joshua Vigilis
Yvette Vigil Yvonna Vigil Yvonne Vigil Zac Vigil Zach Vigil Zachariah Vigil Zachary Vigil Zack Vigil Zenaida Vigil Zenda Vigil Zoila Vigil Zulma Vigil Claude Vigil Iii Edward Vigil Jr Peter Vigil Jr Darlene Vigil-clonts Ariana Vigil-garcia Diane Vigil-hayes Lorena Vigil-hernandez Eileen Vigil-phillips Melodie Vigil-ponce June Vigil-storm Claudette Vigilance Douglas Vigilance Duane Vigilance Freya Vigilance Gaina Vigilance Gale Vigilance Georgina Vigilance John Vigilance Kwame Vigilance Mallorie Vigilance Mark Vigilance Michelle Vigilance Roy Vigilance Terrence Vigilance Tye Vigilance Rubie Vigilancia Olivia Vigilanese Robyn Vigilanese Agnes Vigilant Andrick Vigilant Bernicia Vigilant Bill Vigilant Brent Vigilant Frank Vigilant Gloreen Vigilant Ivy Vigilant Jan Vigilant Joanne Vigilant John Vigilant Joseph Vigilant Lawrence Vigilant Malinda Vigilant Melissa Vigilant Michael Vigilant Noreen Vigilant Norma Vigilant Robert Vigilant Thomas Vigilant Veronica Vigilant Adam Vigilante Adele Vigilante Albert Vigilante Alejandro Vigilante Alexandra Vigilante Alexis Vigilante Altay Vigilante Amy Vigilante Anthony Vigilante Antonio Vigilante April Vigilante Arleen Vigilante Arthur Vigilante Attila Vigilante Ayla Vigilante Barbara Vigilante Bettyann Vigilante Blaine Vigilante Brian Vigilante Carol Vigilante Caroline Vigilante Catherine Vigilante Charles Vigilante Chris Vigilante Chrissy Vigilante Christopher Vigilante Crystal Vigilante Cynthia Vigilante Dan Vigilante Dana Vigilante Daniel Vigilante David Vigilante Debra Vigilante Denise Vigilante Diana Vigilante Diane Vigilante Dominic Vigilante Dominick Vigilante Donna Vigilante Doreen Vigilante Dorothy Vigilante Elizabeth Vigilante Ellen Vigilante Elvira Vigilante Francesco Vigilante Frank Vigilante Gary Vigilante Gina Vigilante Gloria Vigilante Grace Vigilante Helen Vigilante Holly Vigilante Hope Vigilante Jacqueline Vigilante James Vigilante Jane Vigilante Janet Vigilante Janice Vigilante Jason Vigilante Jean Vigilante Jeff Vigilante Jeffrey Vigilante Jill Vigilante Joan Vigilante Joanne Vigilante Joe Vigilante John Vigilante Joseph Vigilante Josepha Vigilante Josephine Vigilante Julene Vigilante Julie Vigilante Katherine Vigilante Kathleen Vigilante Laura Vigilante Lauren Vigilante Linda Vigilante Lisa Vigilante Lori Vigilante Louis Vigilante Lynn Vigilante Marco Vigilante Maria Vigilante Marion Vigilante Marisa Vigilante Mark Vigilante Mary Vigilante Matthew Vigilante Melanie Vigilante Melissa Vigilante Michael Vigilante Michele Vigilante Mike Vigilante Nicholas Vigilante Nichole Vigilante Nick Vigilante Nicole Vigilante Pamela Vigilante Patricia Vigilante Paul Vigilante Paula Vigilante Ralph Vigilante Rebecca Vigilante Regina Vigilante Renee Vigilante Richard Vigilante Robert Vigilante Rosario Vigilante Rose Vigilante Roseann Vigilante Rosemarie Vigilante Ruth Vigilante Salvatore Vigilante Sam Vigilante Sandra Vigilante Sandy Vigilante Sean Vigilante Shannon Vigilante Sharon Vigilante Shelley Vigilante Silvestre Vigilante Stephanie Vigilante Stephen Vigilante Steven Vigilante Susan Vigilante Tami Vigilante Tammy Vigilante Theresa Vigilante Thomas Vigilante Tom Vigilante Vanessa Vigilante Victoria Vigilante Vincent Vigilante William Vigilante Annette Vigilanti Anthony Vigilanti Denise Vigilanti Lynn Vigilanti Michael Vigilanti Gregorio Vigilar Andrea Vigileos John Vigileos Marie Vigileos Anthony Vigiletti Deb Vigiletti Frank Vigiletti James Vigiletti Judy Vigiletti Kriste Vigiletti Lawrence Vigiletti Michelle Vigiletti Nicholas Vigiletti Paul Vigiletti Stacia Vigiletti Tony Vigiletti Patrizia Vigili Arlene Vigilia Ben Vigilia Eduardo Vigilia Elmer Vigilia Emmanuel Vigilia Erwin Vigilia Felipe Vigilia Glenn Vigilia Janelle Vigilia Jay Vigilia Josephine Vigilia Kenneth Vigilia Kim Vigilia Larry Vigilia Lovelyn Vigilia Michael Vigilia Oliver Vigilia Richard Vigilia Rudy Vigilia Emil Vigilio Jade Vigilio John Vigilio Lisa Vigilio Mary Vigilio Michael Vigilio Joshua Vigilis


text:
TEMPO ACTUAL
PRONOSTICO
MAPA VISUAL
No husa e datos nan aki pa justifica desicionnan cu por resulta den daño material, fisico of cu por pone hende su bida na peliger.
simPLUS Solutions no por garantisa cu e datos semper lo ta corecto y up-to-date.
Metreologische Dienst Aruba ta e unico servicio cu por haci pronostico oficial tocante e clima y tempo pa pais Aruba.
Semper sigui nan instruccionan.
Datos ta sali for di:
y ta wordo procesa pa systemanan di simPLUS Solutions.
Imahenan ta wordo saca dor di e satelite GOES-13.
Akinan por check e status di e satelite espacial.


text:
Polis a detene ex- cu a presenta na cas di dama reboltea tur cos en busca di su cocaina y pa menasa
Diadomingo mainta a drenta informe di cu lo tin un pleito andando na un cas na Papaya, mesora a dirigi un patruya na e sitio. Na yegada di e patruya a bin compronde cu un illegal cu ta ex-pareha di un dama local y tin un yiu cun'e a yega tur mal-droga y bebi a drenta e cas reboltea tur cos alegando cu e tin cocaina scondi den e cas. Ela kibra varios cos y hasta menasando e dama. Polis a pidi'e pa e sali for di e cas pero e no tabata kier polis a usa "pepper spray" pero no a duna resultado y mester a usa forsa di man pa sake afo y asina pa logra detene, pero den su furia e tabata resisti y a causa cu ela dal abao herida su mes. Polis a logra detene pa violencia, menasa, illegal y pa droga.


text:
Relaciona cu e investigacion grandi cu ministerio publico ta hibando a tene un entrada judicial cu detencion na un cas
Diasabra anochi autoridadnan a tene un entrada judicial na un cas, tanto e team di arresto, recherchenan di distrito 1 (Oranjestad) acompaña pa algun polis mas. Juez-comisario, fiscal y mas alto funcionarionan ta trahando duro riba e caso di intento y asesinato. Na e cas a haci un detencion, awe24.com cual tabata prome na e sitio a nota con nan a bay cu e prome sospechoso. Un rato despues e unidad di K9 a yega na e adres pa asina listra pa cosnan illicito cu e cachonan. Nos lo sigui informa.


text:
PREGUNTA KU HOPI HENDE SA HASI
Kiko un Kurso di Beibel Ta Enserá?
Haña kontesta riba pregunta tokante nos programa di kurso di Beibel grátis.
PREGUNTA KU HOPI HENDE SA HASI
Kon e Kongregashonnan di Testigu di Yehova Ta Organisá?
Haña sa kon nos ta risibí guia i instrukshon pa medio di e areglo akí.
PREGUNTA KU HOPI HENDE SA HASI
Testigunan di Yehova Ta un Sekta Merikano?
Konsiderá kuater dato tokante e organisashon internashonal akí.
REUNIONNAN
Reunion di Kongregashon di Testigunan di Yehova
Buska unda nos ta reuní i kon nos ta rindi adorashon na Dios.
Informashon General—Rònt mundu
239
—Pais kaminda tin Testigunan di Yehova
8.201.545
—Testigu di Yehova
9.499.933
—Kurso di Beibel grátis ku nan ta dirigí
19.950.019
—Asistensia na e Konmemorashon anual di e morto di Kristu
115.416
—Kongregashon


text:
Ganado di Premio Nobel den Economia ta apoya e idea di inverti den bo pais y bo hendenan
“Austeridad a resulta un disaster absoluto”
ORANJESTAD(AAN): Durante nan biahe pa Merca pa participa na e cumbre riba energia inicia pa Vice Presidente di Merca Joe Biden, Prome Minister Eman y de Meza a haci un bishita tambe na Columbia University.
Eynan nan a papia cu e erudita, Profesor den Economia Joseph Stiglitz, kende ta duna les den economia y comercio. Stiglitz tabata tambe un consehero di e Presidente Mericano Bill Clinton y economista principal di Banco Mundial. Door di e background ey e profesor a wordo envolvi grandemente den conseha paisnan riba tereno economico.
Profesor Stiglitz a bisa cu el a haya e encuentro cu Prome Minister di Aruba uno masha interesante sigur pa loke Eman a compromete su mes na ne. “Nos a papia riba varios tereno cu mi tabata envolvi den nan. Por ehempel kico tur un economia cu ta funciona bon ta encera.” Stiglitz a bisa cu progreso social no kiermen cu bienestar ta wordo midi na ne.
E no ta wordo midi manera mester ta door di GDP y pesey cu e ta contento cu Eman ta pensa riba cierto asuntonan den un contexto mas amplio. E profesor ta haya cu semper mester tene cuenta cu dos aspecto, na di prome luga percura cu e prosperidad ta wordo comparti, cu e beneficionan ta wordo comparti den sociedad y na di dos luga sostenibilidad.
Con percura pa e crecemento cu bo tin ta sostenibel. “E ultimo aki ta trece bek un di e preocupacionnan cu mi tin pa hopi tempo caba. Con pa tin crecemento medio ambiental sostenibel. Un aspecto particular di esaki ta energia.”
Profesor Stiglitz a bisa cu ta esencial pa tuma bentaha di naturalesa sin daña medio ambiente. E di tres topico cu el a papia cu Prome Minister Eman riba dje ta di su ultimo buki, titula ‘Creating a learning society’. E profesor a bisa cu Eman tabata hopi interesa den e ideanan den e buki. “Con move pa crea un sociedad cu ta siñando y con Aruba por logra esaki. E hub entre Latino America, Nort America y Europa den provee conocemento, un niche den e espacio di conocemento ta un ehempel.” Aruba tin ambicionnan grandi, Stiglitz a bisa. Ta traha duro den realisa nan y den e combersacion conhunto a papia unda y con e profesor por duna su aporte.
Un tema cu a bin dilanti ta cu ora e crisis a presenta su mes na 2008, diferente pais a trata esaki den diferente forma. Tabatin un division den mundo pasobra tabatin dos filosofia economico. “Un di nan yama austeridad y e otro tabata inversion den bo hendenan y pais. Mi ta kere firme cu e politica di austeridad lo no funciona y cu e politica di inversion ta e base di crecemento sostenibel. Shete aña despues di e crisis nos ta mira e resultadonan di e dos teorianan aki. Austeridad a resulta di ta un disaster absoluto. Grecia ta un ehempel di esey. Un desempleo haltisimo y un GDP cu ta bahando mas y mas. E contraste cu paisnan cu a haci inversion manera Aruba cu a inverti den su hendenan por mira economianan fuerte na unda no tin desempleo. E debe a subi pero tin algo pa mustra cu e debe aki no a subi sin mas. Tabatin inversion den hende y den e pais. Si mira esaki for di e punto di salida aki e pais a bira mas rico y ta bayendo miho”.
Stiglitz a bisa di a keda masha contento cu Eman a scoge pa e strategia aki. El a bisa di lo bin bishita Aruba, un isla cu el a tende hopi di dje di su amigonan cu a yega di bishita Aruba.
Joseph Eugene Stiglitz, ForMemRS, FBAta un economista Mericano y un profesor na Columbia University. El a ricibi e Nobel Memorial Prize den Ciencia Economico y e John Bates Clark Medal. Un persona di caliber halto.


text:
Kamilah ta haci historia den Weganan Centro Americano y del Caribe door di tira e prome “perfect game” y mehora e record di pins tira den boliche femenino
ORANJESTAD- Prome di a sali campeon ayera merdia, Kamilah Dammers ariba diamars mainta a haci historia durante Weganan Centro Americano y del Caribe ora cu e ta tira un perfect game, 300 pins den e Bolerama na Veracruz, Mexico. Manera nos a wordo informa cu nunca antes den historia di e Weganan Centro Americano y del Caribe un hungado di boliche femenino a tira un perfect game.
Abono 'online' ta nesesario


text:
Festival “Un canto pa Aruba su Himno y Bandera” infantil y hubenil ta priminti di ta grandi y bunita
Oslin Ismael presidente di e fundacion:
ORANJESTAD (AAN) – Den conferencia di prensa relaciona cu e festival “Un canto pa Aruba su Himno y Bandera” 2013, señor Oslin Ismael, encarga cu e festival infantil y hubenil, a hiba palabra.
E ta tuma lugar den Centro di Bario Tanki Leendert, y e evento a wordo parti den tres dia, cu ta diabierna, diasabra y diadomingo di e siman aki, y pa cada dia tin un diferente categoria.
Diabierna 1 di Maart ta cuminza cu e cantantenan infantil, cu ta den e categoria di siete pa nuebe aña, cu un total di diestres participante. E ta cuminza pa 7’ or di anochi y pa 11.30’ or mas of menos lo ta sacando e ganador.
Diasabra 2 ta participa e grupo di mas grandi cu ta consisti di 18 hoben di diestres pa diesocho aña.
Diadomingo 3, lo tin e categoria diez pa diesdos aña pa cual tin diez participante. E dos ultimo dianan aki e ta cuminza pa 7’ or di anochi y pa 11.30 e ta calcula cu lo ta entregando premio cu ta den forma di trofeo y no cash pasobra nan gastonan pa e festival aki ta basta halto.
Señor Ismael a menciona cu ta bay tin un total di cuarenta participante, y e ta priminti di ta un actividad grandi y masha bunita mes.
E personanan cu ta bende cuminda den e tentnan conoci ta cuminza for di 10’ or di mainta te cu 12’ or di anochi ora cu e festival ta caba.
Señor Oslin Ismael ta invita henter pueblo di Aruba pa presencia e festival di “Un canto pa Aruba su Himno y Bandera”. El a indica cu ainda tin oportunidad pa mas mucha inscribi semper cu nan tin nan banda y nan sa nan cantica.
El a agrega cu esaki ta un festival cu ta sigui crece, unda cu e muchanan ta pasa di un categoria pa otro. Señor Oslin Ismael a informa cu entrada ta gratis.


text:
OCA: Prome huez Mericano pa husga na Aruba den Interpaso
November 7, 2013
OCA semper a trata na rouleer e jueznan cu mester huzga su competencianan y pa “Interpaso” semper e cantidad di juez ta 3. E biaha aki e escogencia a cai riba un juez Mericano. Robbyn Young lo bira e prome juez equino di Merca cu ta bin huzga na Aruba. Ya di edad jong Robbyn tawata envoluncra den cabay. Desde aña 1987 ora cu su famia a cumpra nan prome cabay di paso fino Robbyn ta den pista di un forma of otro.
Na aña 1998 Robbyn a sa di trese zilver bek cas pa Merca den e CONFEPASO Mundial de Jinetes y Amazonas cu a tuma lugar na Santo Domingo.
Na 1997 cu edad di 19 aña Robbyn a muda bai Ocala, Florida pa cuminsa un carera na Omega Stable Inc den function de maneho di e finca y e cabaynan di reproduccion, cu na e momento ey tawata doño na e paso fino macho Gran Campeon Mundial, Nacional y Internacional y e top reproductor ‘Profeta de Besilu’ y e yewa Campeona Nacional ‘Detalle de Besilu’. Robbyn a pasa various aña ta viaha den Merca y Latino America pa promove ‘Profeta’ y su crianan campeon. Robbyn tawata tin e privilegio di maneha otro fincanan influente manera The Besilu Collection Inc na Miami y El Cardenal Farm in Mooresville, North Carolina. Na El Cardenal, Robbyn a bin cu un programa di cria hopi exitoso y tambe un programa di entrenamento pa yuda varios cabay, doño juvenil y amateur conquista hopi premio regional como tambe nacional. El a funciona como assistant coach pa e team di Merca na e Mundial di CONFEPASO pa Jinete y Amazona den aña 2006, 2008 y lo ta un consultant pa team di Merca den e Mundial 2014.
Robbyn a bira un PFHA (Paso Fino Horse Association) Certified Judge y USEF ‘r’ Rated Licensed Official na 2005. Na 2012 Robbyn tawata tin e privilegio pa ricibi su CONFEPASO Certification, PFHA Senior Certification y USEF ‘R’ Rating. Esaki ta e honornan mas grandi cu por wordo duna na un juez na Merca. El a juzga na mas di 30 feria regional na diferente parti di Merca, tambe na eventonan prestigioso manera 2013 Spectrum International na Miami, e 2012 PFHA Grand National Championships na Lexington, KY, 2012, Copa Alcalde na Aguada, Puerto Rico, 2013 y 2012 Western Gold Cup Challenge na California y e 2012 Pre-Spectrum na Miami.
Robbyn ta biba actualmente den e historico Charleston South Carolina, unda e y su prometido Dr. Ryan Gipe tin nan propio rancho ‘Criadero La Costeña’, un ‘elite paso fino breeding and training facility’ y nan ta maneha esaki hunto. Robbyn ta traha como un Technico Veterinario di emergencia y e tin un praktijk general. Robbyn tin un diploma di bachellor den biologia na College of Charleston y ta spera di sigi studia medicina veterinario.
Aruba y OCA ta hopi entusiasma pa yama Robbyn bon bini na Aruba su feria internacional ‘Interpaso 2013’ cu lo tuma lugar na Floralina dia 15, 16 y 17 di november.
Partnership importante entre Divi Links, Insel-Air y Organizacion Caballista Arubiano
Un feria International manera Interpaso cu participacion di Corsow, Republica Dominicana, Venezuela, Colombia y Merca sigur ta algo sumamente bunita y importante pa un isla chikito manera Aruba.
Sigur turisticamente, pero e no ta bin sin su gastonan. OCA ta hopi agradeci na tur e sponsors cu ta yuda den diferente manera. Un di e aspectonan mas importante di Interpaso ta e aspecto turistico, no solamente e personanan cu ta bin pa e feria pero tur esnan cu ta wak e programanan di e feria y despues ta bin Aruba bishita nos isla. Desde cu Interpaso a bira algo cu ta transmiti internacionalmente cada aña a constata cu mas y mas caballista ta jega Aruba pa vakantie.
Carlos Madrid (Pereira), Jose Hurtado (Bogota), Alberto Villasmil (Maracaibo), Dona Lucrecia Fajardo (Medellin) y Oscar Gonzalez (Medellin) entre otro tur a cuminsa conose Interpaso y Aruba door di e cobertura di prensa. Pa OCA no ta facil cubri tur gasto di e prensa internacional y jueznan, pero cu cooperacion di partnernan strategico manera DiviLinks y Insel-Air so esaki ta posibel. E aña aki DiviLinks lo apoya Interpaso pa e di dos biaha y asina yuda engrandese e evento door di hospeda e miembronan di prensa internacional, cu lo duna publisidad di nos isla den exterior.
Insel-Air a pone e ticketnan disponibel pa e miembronan di prensa por yega Aruba for di nan destinacionnan.
Organizacion Caballista Arubano kier a manda palabra di gran aprecio pa DiviLinks y Insel-Air como partner di Interpaso 2013.
Interpaso 2013 ta cla pa start…
Espectativanan ta halto di tanto e participantenan local mane di esnan internacional
Interpaso ta mustra di lo bira e evento deportivo cu mas ambiente e anja aki si mester wak e attencion tanto local como internacional cu esaki ta hayando. Bon cuminda, bon musica y mas cu tur e ambiente di e deporte equino di paso fino ta e ingredientenan clave cu lo sa di hasi di e interpaso e anja aki uno exitoso un biaha mas. Asina ta no pensa mucho mas reserva den bo agenda e dianan 15, 16 y 17 di november venidero.
Diabierna lo tin comptencianan di e yeguanan den cada categoria y diasabra esnan di e machonan.
Diadomingo lo toca e turno na nos muchanan di Aruba pa batalla fuertemente den pista contra di nos bishitantenan internacional pa lokual ta e competencianan di Jinete y Amazona. Tambe riba diadomingo Santa Rosa lo ta presente cu nan mercado local. Durante e esaki tambe lo tin competencianan di carne y cabrito. Esaki lo cuminsa ya for di 3 or di atardi. Asina ta no perde. Bini uno bini tur..
SUPER EXITOSO E CURSO DI DOMA RACIONAL DUNA PA JAIRO VILLEGAS.
March 21, 2013
Mester mira e cabai awor cu un otro wowo !
Hopi organisacion ta ofrece curso pa nan miembronan y sigur hopi ta masha valioso. Den e categoria aki ta cai sin duda e curso di “doma racional” cu Jairo Villegas di Medellin a duna pa e caballistanan di Aruba. E 42 participantenan a declara na final cu e tabata super interesante, util pa nan, ya cu nan a sinya mucho mas cu djis con mester anda cu un cabai. Nan a sinya con e cabai ta pensa y con e ta actua y pakiko e ta hasi esey.
Comision di Subsidio di Gobierno a yuda pa hasi e curso aki posibel y na alcanse di e miembronan, cu mester a paga un suma chikito pa por a atende. Presidente di OCA, Tom Pietersz durante e entrega di certificado a yama danki pa Villa Floralina cu a pone nan facilidad disponibel, na e Comision cu a duna e subsidio, na e miembronan y no-miembronan cu a atende na gran escala y claro na Jairo Villegas cu a duna e curso den un forma asina alegre y interesante. Directiva di OCA ta asina contento cu e curso aki, cu den un futuro OCA lo kier trese un chalan professional di pista pa comparti su experiencia y duna tips importante na esnan cu mester competi un cabai.
E curso tabata visualmente interesante, ya cu no tabata un curso di palabra so, pero di demostracion constante, di moda cu tur hende hasta di otro idioma, por a sigui e curso sin mayor dificultad. Masha interesante den esaki ta cu mitar di e 42 cursistanan tabata menor di edad y e trainer, hopi biaha den un forma chistoso a capta nan atencion durante 3 dia largo, den sessionnan di 2 hora y pico cada dia. Contrario na e experiencia cu hopi curso ta cuminsa cu un cantidad y despues ta baha bao di mitar, e biaha aki e atendencia a keda haltisimo. Directiva di OCA tin solo dia lamenta cu basta chalan profesional a keda sin atende, como si fuera nan no tin nada di sinya, mientras cu e profesionalnan cu a atende a keda contento cu loke nan por a sinya y impresiona cu e doctrina nobo aki.
Durante e 3 dianan, trainer Villegas a traha cu tur tipo di cabai, di e baby te na e cabai fastioso di edad. Cabainan cu problema y potronan cu nunca a ser gara pa pasa door di e sessionnan pa mustra na final con nan a cambia, con manehabel nan a bira y cu nan problemanan a ser ataca via un acercamiento psicologico. E doma racional tin su raiz den e comportacion di e cabai den naturalesa y con e cabai mes ta duna e trainer e confianza. Un cabai mester ta un animal cu no mester spanta pa nada, ya cu esey ta hacie peligroso y por causa accidente.
Jairo Villegas a mustra unda e forsa di un cabai ta y no mester busca forma pa contene e forsa via su boca, ya cu esey ta un error grandi. Un cabai tin 5 scharnier importante, cu ta e cabez, e nek, e schouder, e barica y su heup. Nan mester ta los y facil pa bira pa e cabai por ta manehabel. Despues cu e termina cu un cabai ta como si fuera ela usa WD-40 riba e scharniernan. Cada scharnier tin un forma pa hacie flexible y esaki ta basta diferente di loke ta e custumber pa hasi.
E curso a bai mucho mas lew cu unicamente pa sinya e cabai algo nobo. Hopi atencion a bai pa sinya e manehador tambe con pa trata e cabai, pa asina nan dos por compronde otro mihor. Especialmente e uso di pia, unda pa pone pression cu pia, unda ta pone e balansa ora di bira un cabai, con e dorso di e jinete mester ta, con e mannan mester ta posiciona, etc. E curso aki ta un elogio pa e iniciativa di e directiva.


text:
Relato 5: Un Bida Duru Ta Kuminsá
PAFÓ di e hòfi di Edén, Adam ku Eva tabatin hopi difikultat. Nan tabatin ku traha duru pa nan pan. En bes di bunita palu di fruta, nan a mira hopi mata di sumpiña i bringamosa krese na tur parti. Esei ta loke a sosodé ora Adam ku Eva a desobedesé Dios i no a keda amigu di Dje.
Pero pió ainda, Adam ku Eva a kuminsá muri. No lubidá ku Dios a spièrta nan ku nan lo muri si nan kome fruta di un sierto palu. Wèl, e mesun dia ku nan a kome, nan a kuminsá muri. Ki bobo nan tabata di no a skucha Dios!
Tur yu di Adam ku Eva a nase despues ku Dios a saka nan for di e hòfi di Edén. Esei kier men ku nan yunan tambe tabatin ku bira bieu i muri.
Mare Adam ku Eva a obedesé Yehova; e ora ei bida lo tabata felis pa nan i nan yunan. Nan tur lo por a biba pa semper den felisidat riba tera. Ningun hende lo tabatin ku bira bieu, bira malu i muri.
Dios ke pa hende biba pa semper den felisidat, i El a primintí ku un dia lo ta asina. No solamente tur e tera lo ta bunita, sino tur hende lo gosa di bon salú. I tur hende riba tera lo ta bon amigu ku tur otro hende i ku Dios.
Pero Eva no tabata amigu di Dios mas. P’esei, ora el a duna lus, esei no tabata fásil p’e. E tabatin doló. Desobedensia na Yehova siguramente a resultá den hopi tristesa p’e, bo no ta haña?
Adam ku Eva tabatin hopi yu hòmber i muhé. Ora nan promé yu hòmber a nase, nan a yam’é Kain. Nan a yama nan di dos yu Abel. Kiko a sosodé ku nan? Bo sa?
Génesis 3:16-23; 4:1, 2; Revelashon 21:3, 4.
Pregunta
- Kon bida tabata pa Adam ku Eva pafó di e hòfi di Edén?
- Kiko a kuminsá sosodé ku Adam ku Eva, i dikon?
- Dikon e yunan di Adam ku Eva mester a bira bieu i muri?
- Si Adam ku Eva a obedesé Yehova, kon nan bida i bida di nan yunan lo tabata?
- Kon e desobedensia di Eva a trese doló p’e?
- Kon e promé dos yu hòmbernan di Adam ku Eva tabata yama?
- Ken e otro muchanan riba e plachi ta?
Preguntanan adishonal
- Lesa Génesis 3:16-23 i 4:1, 2.
Kon e maldishon riba e suela a afektá Adam su bida? (Gén. 3:17-19; Rom. 8:20, 22)
Pakiko e nòmber Eva, ku kier men “Esun Bibu,” tabata apropiá? (Gén. 3:20)
Kon Yehova a mustra konsiderashon na Adam ku Eva asta despues ku nan a peka? (Gén. 3:7, 21)
- Lesa Revelashon 21:3 i 4.
Kua “promé kosnan” bo ta ansioso pa Dios eliminá?


text:
Directie Natuur en Milieu ta sigui monitor limpiesa di Derame di Combustible
ORANJESTAD (AAN): Directie Natuur en Milieu, departamento encarga cu maneho di naturalesa y medio ambiente tabata un di e promenan yama ariba dialuna pa forma parti di e team pa duna conseho riba e proceso di cleanup despues cu a surgi e oilspil na WEB NV.
Diferente departamento a forma un team pa duna conseho. DNM su rol den e proceso aki ta pa haci sondeo di e area afecta, sigui monitorea e proceso di haci limpi institui door di WEB y asina duna su conseho na Minister di Medio Ambiente ariba e sucedido.
Ta tristo pa menciona cu naturalesa y nos medio ambiente a sufri dañonan a causa di e oilspil y por a nota cu a haya por ehempel parhanan, piscanan y panicrack morto na e costanan di rif. Areanan di mangelnan tambe a haya daño di e zeta. DNM lo sigui como parti di e surveillance team cu a bini hunto pa haci sondeonan y monitorea e area.


text:
WILLEMSTAD, Curacao – Trahadornan di Selikor a bolbe drenta akshon, relashona ku malkontentu na e kompania aki. E trahadornan a indika ku nan a sinta na mesa ku hunta di komisario i esaki a priminti ku lo pone Wesley Kook, direktor di e kompania riba non aktief pa hasi investigashon i tambe audit den e kompania.
Sinembargo, Sr.Kook ta na trabou te ku awe normal i trahadornan no ta mira un adelanto den palabrashonnan ku nan a hasi ku e hunta. Esaki a pone ku e trahadornan no a subi kaya pa rekohe sushi i nan ta warda pa tende kiko ta bai pasa.
Gerensia di Selikor a indika ku e no por sigi den e situashon aki ku trahadornan ta pone akshon kada bes i no ta kumpli ku trabou. Esaki ta pone ku ta pensando seriamente pa awe merdia entama un “kortgeding” kontra e trahadornan pa asina obliga nan reanuda trabou.


text:
Noticia
Otro noticia
- Bishita di secretario di estado Weekers na Sint-Maarten, islanan BES, CuraƧao y Aruba
- Bishita di ministernan Donner y Leers na Sint-Maarten, Aruba y Corsow
- VNO a contribui cu 40 projecto den 2010
- 10-10-10: un comienzo nobo pa islanan di Antiyas
- Presupuesto Capitulo IV Relacionnan di Reino
- Bishita di secretario di estado Bijleveld-Schouten
- Minister Eurlings ta bishita Aruba y Antias Hulandes
- Repartimento di Cartera pa mandatarionan di Asunto Interno y Relacion den Reino
- Hirsch Ballin, Minister di Asunto Interno y Relacion den Reino


text:
Talk:Sklabitut
E artikulo aki mester wordu reskribi ku bista riba un par di punto:
- estilo di e artikulo: check otro pagina di wikipedia pa mira kon esakinan ta di style. purba di tene e estilo aki.
- tono di e artikulo
- faktualidad: mester di mas referensia pa hasi e artikulo mas verifikabel
- gramatika / idioma
- etc
Si por hasi esaki lo ta apresiabel. --Dwerg85 22:36, 17 yüni 2010 (UTC)
template[editá | edit source]
Por fabor _no_ kita e template nan ku ta pidi pa drecha e artikulo si bo no a hasi esaki. --Dwerg85 04:04, 22 yüni 2010 (UTC)


text:
Archivo di July, 2014
ORANJESTAD (AAN): Diaranzon atardi laat pa anochi e personal di DOW a wordo avisa di e problema cu a presenta den e area di Royal Plaza. E awa sushi cu tabata pasa via tapa di riool tabata yena e caminda y saca un holo malo.
E problema aki ta causa pa motibo di vet y sushedadnan cu ta wordo manda den e sistema di riolering. DOW su personal a wordo activa y mesora nan a presenta cu nan ekipo. Nan ta conciente di e molester cu algo asina ta causa y sigur den un area turistico.
ORANJESTAD (AAN): Diaranzon den oranan di atardi CMB oficialmente a lanza su mes como partner pa sostene e campaña di Bloed Bank pa bira donante di sanger. Poco poco Bloed Bank mes ta drentando diferente area den comunidad pa asina acumula personanan pa bira donante.
Recientemente nan a reuni cu Asociacion di Banconan y despues di tabata na un banco comercial recientemente awor a yega tambe na CMB cu no a duda pa habri su portanan pa algo asina importante.
Ing. Gisbert Boekhoudt:
ORANJESTAD (AAN) – Ing. Gisbert Boekhoudt a duna di conoce, den entrevista cu Matutino DIARIO, cu asina leu cu Departamento di Medio Ambiente sa, Parlamento tin un concepto di ley cu ta den un etapa hopi leu, pa reglamenta uso di saconan di plastic.
E funcionario a menciona cu den e islanan ruman Curacao y Bonaire, nan tin esaki reglamenta y nan ta ehecute caba.
El a reitera cu pa nos medio ambiente e ta un solucion grandi, y e ley ta bay conta pa tur hende. Den pasado el a wordo regla pa algo economico, pero aworaki e ta bay conta pa henter pueblo.
ORANJESTAD – Departamento di Impuesto ta informa cu e formularionan di declaracion (aangiftebiljet) di winstbelasting 2013 a sali. Ta trata di e formulario di declaracion pa empresa cu ta cay bou ley di winstbelasting manera un NV. E clientenan cu lo ricibi e formulario ta e empresanan estableci na Aruba, e empresanan den exterior cu tin entre otro establecimento permanente na Aruba y e companianan di seguro.
E formulario di declaracion tin fecha oficial di otorgamento 15 di september 2014 y pa e fecha aki tur cliente mester a ricibi esaki. E clientenan ta haya 2 luna pa yena y entrega e formulario. E ultimo dia pa entrega e declaracion ta 17 di november 2014. Ta importante pa tene cuenta cu e termino di 2 luna aki, ya cu e cliente ta core riesgo di haya boet si no entrega e declaracion of si entrega esaki laat. E boet pa incumplimento ta minimo Afl. 250,- y maximo Afl. 10.000,-.
Minister Otmar Oduber: sino lo basha edificio abao y haci e lugar un beach publico
ORANJESTAD (AAN): Ultimo dianan a bini dilanti un biaha mas e hecho cu ainda e grupo cu kier bini cu Hard Rock Hotel & Casino, unda antes Bushiri Hotel tabata situa, no a keda cla cu e financiamento. Minister Otmar Oduber a splica cu tin un documento di Aruban Investment Bank (AIB) cu ta bisa cu e garantia di dos miyon dollar cu nan a duna e desaroyadornan di e proyecto ta valido te cu fin di augustus.
Ta pa e motibo aki tambe cu su persona envolvi den e proyecto, a duna e grupo te cu 16 di augustus pa keda cla cu financiamento. Esaki pasobra AIB a informa cu esaki ta e ultimo biaha cu ta extende e garantia di 2 miyon dollar.
Un di dos oportunidad diabierna awor den tur warda di polis:
ORANJESTAD (AAN) – Den entrevista cu funcionario policial, Liliana Rasmijn, ken ta e actual vocero di KPA, el a duna di conoce na Matutino DIARIO, cu diabierna awor dia 1 di Augustus lo tuma lugar e di dos kijkdag, entre 1’ or pa 4.30’ or di atardi.
Esaki lo sosode den tur warda di polis, esta Santa Cruz, Noord, Balashi y San Nicolas. Ora e persona yega na e warda concerni e ta puntra pa e hefe di dienst, pa asina e hendenan por haya chens di busca nan autonan.
Sra. Liliana Rasmijn a subraya cu tin hopi auto para den e wardanan di polis mientras cu no tin lugar mas pa pone mas auto. Pesey, Alto Mando ta pidi encarecidamente pa esnan concerni bin reclama nan autonan.
ORANJESTAD (AAN): Despues cu Tiara Air a ricibi su prome di un serie di pago corespondiente aña 2013, nan a cuminsa cu e preparacionnan pa e aerolinea por cuminsa bula bek probablemente den un luna di tempo.
Den combersacion cu Alejandro Muyale, director di Tiara Air, el a duna un splicacion di tur loke ta haciendo pa e aerolinea por reanuda su operacionnan mas pronto posibel pero den forma sigur. Recientemente e compania a yega na un acuerdo di pago cu Venezuela, pa tur loke nan mester haya di aña 2013.
E acuerdo aki, cu a keda concretisa den luna di juni, ta encera cu lo bay haci e pago den seis “installment” di cual e prome parti a wordo ricibi den luna di juni caba.
Ing. Gisbert Boekhoudt di Medio Ambiente:
ORANJESTAD (AAN) – Den entrevista cu Matutino DIARIO, ing. Gisbert Boekhoudt, funcionario di Departamento di Medio Ambiente, el a referi na e proceso cu ta tumando lugar pa elimina e saconan di plastic cu e consumidornan ta haya den tienda y supermercado.
Ing. Boekhoudt a expresa cu for di hopi tempo caba e saconan di plastic ta un molester, y ta haci daño na nos medio ambiente pasobra e tin efecto riba diferente organismo tanto riba tera como den lama.
ORANJESTAD (AAN): Entrante 1 di Augustus 2014 Directie Financiën ta introduci un sistema nobo di pago y lo no efectua transaccionnan di pago cu placa efectivo (“Cash”) y tampoco via check mas.
Tur pago na Directie Financiën por ser efectua den e siguiente formanan:
Personalmente na Front Office Directie Financiën por medio di Maestro Debit Card of pa medio di transferencia bancario riba e siguiente cuentanan na nomber di Directie Financiën:
Minister di Finanza Angel Bermudez:
ORANJESTAD (AAN): E siman aki sr. Angel Bermudez a wordo huramenta y presenta como e persona cu awor ta ocupa e puesto di Minister di Finanza y Organisacion Gubernamental. Den un conferencia di prensa, el a csontesta varios pregunta cu tin di haber cu e maneho cu mester hiba riba tereno di finanza. Un di e prome aspectonan cu el a trece dilanti ta cu e no ta mete cu nada politico den disputanan cu por tin, pero si e ta kere cu si por tin cualkier recomendacion of idea di instancianan internacional, lo ta bon pa Aruba tuma esaki den consideracion.
“Si e por yuda, ken ami ta pa no aplik’e,” el a duna di conoce. a mesun momento a bini tambe padilanti e asunto di presupusto 2015 cu lo mester wordo entrega denter di poco.
ORANJESTAD (AAN): Diaranson 23 di Juli, Sr. Roy Brete, hefe di Bureau Interne Diensten a otorga certificadonan na 24 cursista, cu a sigui e curso y a pasa e examen exitosamente. Dies Cursista a ricibi certificado I y 14 cursista e certificado II. E aña aki ta e di shete aña cu Bureau Interne Diensten ta facilita e curso pa tur e departamento di Gobierno.
Señora Shannon Noguera a facilita curso I y Señora Filomena Semeleer curso II. Un curso cu ta hopi importante pa esnan cu ta traha cu documentonan.
ORANJESTAD (AAN): Siman pasa e organizacion One Love Aruba a tene un screening di e documentario Journey to Jah na Cas di Cultura. E organizacion no a spera e reaccion masivo cu e pelicula aki a haya y pa e motibo aki ta ripiti e documentario e siman aki pa cumpli cu e demanda di publico.
E documentario Journey to Jah ta conta e storia di dos artista di reggae mundialmente reconoci, Gentleman y Alborosie, un Aleman y un Italiano, cu a scohe pa bay biba na Jamaica. E documentario ta ilustra nan caminda di adaptacion na un pais cu no ta nan pais natal y tur e obstaculonan cu esaki ta trece hunto cu ne.
Aruba ta proteha cascabel y no boa
ORANJESTAD (AAN): For di aña pasa a bin cu un plan pa por colecta tur bao cu ta rond di Aruba. Sr. Salbador Franken cu ta hefe di e park ranger hunto cu su team mester a colecta tur boa y mester specifica cada uno cu e dato na unda a haya e boa, kico ta e fecha y den cua situacion a haya e boa tambe.
Segun Salbador mester warda tur boa den vriezer te dia cu representante di Toledo Zoo bin Aruba despues di tanto temporada pa asina analisa con boa ta biba y come na Aruba. E proceso aki a worde haci na januari, awor den fin di juli y lo regresa back pa fin di december pa asina por haci e investigacion tres biaha pa aña.
For di aña 1999 boa a drenta Aruba
ORANJESTAD (AAN): E investigacion di cascabel y boa ta hopi importante a Parke Arikok. Toldo Zoo ta trahando conhuntamente cu Aruba for di aña 1986 hopi mas prome cu Parke Arikok a desaroya su mes. Sinembargo e prioridad di Aruba y tambe Toledo Zoo ta e cascabel y no e boa.
Segun director di Toledo Zoo sr. Andy Odum ta duna di conoce cu e cascabel ta hopi special pa Aruba debi cu bo no ta haya un cascabel na ningun luga rond mundo cu no ta na Aruba.
Debi cu e cascabel ta un bestia uniek na mundo a pone cu Toledo Zoo ta hopi interesa pa a sigui traha hunto cu Aruba. Den aña 1999 e boa a yega Aruba y tur hende a worde poni na altura.
ORANJESTAD (AAN): Den cuadro di un conferencia internacional di idioma cu ta tuma luga na Aruba di 5 pa 8 di augustus, IPA y su Centro di Investigacion y Desaroyo di Enseñansa (CIDE) ta organisa un charla comunitario cu e titulo:
Statratéjia di Ensinu di Kabuverdianu na un Kontestu di Variantis y di Variedadis Dialetal
Strategia di enseñansa di Caboverdiano den un contexto di variante y di variedad dialectal
Den e charla, Profesor dr. Manuel Veiga, lo trata e situacion linguistico na Cabo Verde, dunando un bista di e proceso di desaroyo di e lenga crioyo aki desde su nacemento te awendia, como tambe su desafionan pa futuro.


text:
Detayenan di Reforma Fiscal lo worde presenta pa Prof. Vermeend
Minister Bermudez ta informa:
ORANJESTAD (AAN): Minister di Finanzas, Angel Bermudez a confirma cu Profesor Vermeend a yega Aruba ayera nochi pa asina presenta den e dianan venidero e plan completo di e reforma fiscal na Gobierno, Parlamento y demas instancianan. Esaki ta inclui su conseho definitivo di con e leynan di impuesto lo worde modernisa y simplifica den e dos añanan venidero.
Segun e mandatario di finanzas, sigur e plan no ta pa introduci ningun impuesto nobo pa e aña aki sin embargo si tin algun ahustacion como parti di e reforma cu lo por worde ehecuta di trempan pa simplifica di e leynan, esaki lo por worde implementa ainda pa 2015.
“Mi ta kere mas bien e reformanan di mas grandi lo ta pa 1 Januari 2016 y 1 Januari 2017. Mi ta masha ansioso pa e presentacion aunke mi tin un idea mas o menos di kico pa spera ya cu mi ta mantene comunicacion regularmente cu Profesor Vermeend”, Minister Bermudez a expresa.
Prof. Willem Vermeend lo splica exactamente con e efectonan di e reforma lo ta, kico lo haci pa cuminsa simplifica y modernisa henter e composicion di leynan di impuesto di Aruba, con esaki lo bay sostene henter e desaroyo economico di Aruba y tambe di con e lo ta sostene henter e maneho cu Gobierno tin pa yega na un finanzas publico sostenibel.
E no ta un secreto cu un di e retonan di mas grandi pa Minister Bermudez ta e reforma di e totalidad di e leynan di belasting y despues di algun bishita di Prof. Vermeend na Aruba cu varios reunion entre diferente gremionan concerni, e comision bou di liderazgo di Sr. Vermeend a finalisa e conseho pa loke ta trata e reforma fiscal y den e dianan venidero esaki lo ta conoci entre e diferente gremionan.


text:
“Si mester haci ahuste, e mester bay na un manera husto”
Minister di Finanza Angel Bermudez:
ORANJESTAD (AAN): E siman aki sr. Angel Bermudez a wordo huramenta y presenta como e persona cu awor ta ocupa e puesto di Minister di Finanza y Organisacion Gubernamental. Den un conferencia di prensa, el a csontesta varios pregunta cu tin di haber cu e maneho cu mester hiba riba tereno di finanza. Un di e prome aspectonan cu el a trece dilanti ta cu e no ta mete cu nada politico den disputanan cu por tin, pero si e ta kere cu si por tin cualkier recomendacion of idea di instancianan internacional, lo ta bon pa Aruba tuma esaki den consideracion.
“Si e por yuda, ken ami ta pa no aplik’e,” el a duna di conoce. a mesun momento a bini tambe padilanti e asunto di presupusto 2015 cu lo mester wordo entrega denter di poco.
Minister Bermudez a splica prensa cu e departamentonan ta trahando duro riba esaki y ta su intencion cu e por keda cla mas cerca posibel di e fecha stipula pa ley. “Mi ta haya cu nos como Gobierno mester duna ehempel y cumpli cu tur e deadlinenan legal, lo ta mi maneho pa cumpli mas tanto posibel cu tur e rekisitonan cu ley ta exigi di nos.”
Dia prome di september ta e fecha pa entrega presupuesto di e siguiente aña. Minister Bermudez den su declaracion a bisa cu e ta kere cu e no ta mira problema pa convence su coleganan pa corta den gasto ora cu esaki ta necesario. “Mi ta sigur cu nan tur ta mandatarionan responsabel, ademas tin un “balance budget agreement” cu nan tur a firma. Mi lo djis corda nan riba esey ora cu nan pidi extra placa. Ademas tin acuerdo cu si tin mas entrada mes, nan lo no hay’e.”
El a splica tambe e hecho cu el a biba e ultimo 20 añanan afo, ta dun’e e espacio profesional di por defende su pensamento di loke e ta kere ta bon y e ruta cu mester cana. Ademas, e no tin e presion di un achterban cu ta exigi tempo for di dje. Aunke si e mester tene cuenta cu e programa di gobernacion di Gabinete Mike Eman II. “Mi maneho lo ta parti integral di e programa ey. Si mester tuma medida di austeridad, e mester bay na un manera husto. Lo mi tin cu tene cuenta cu e ciudadano y comunidad en general.”


text:
Archivo di e Categoria ‘Estilo y Eventos’
ORANJESTAD (AAN): LG Smith Steak and Chop House Restaurant situa riba e di dos piso di Renaissance Mall ta sigui trece innovacion pa acomoda su clientenan.
E biaha aki ta toca turno pa duna e website: www.lgsmiths.com un facelift completo.
ORANJESTAD(AAN): Recientemente a tuma lugar un conferencia di prensa na Westin Resort & Casino Aruba, pa anuncia e programa oficial pa e festival benidero di Biña, Cuminda y Arte.
Esaki lo ta e di 6 biaha cu e festival ta tuma lugar.
Durante e festival lo celebra e talentonan di tanto chefnan local como chefnan internacional invita pa e evento.
ORANJESTAD (AAN : — Diadomingo tabata un dia hopi druk na Aruba Vacation Park cu diferente famia gozando di tur e facilidadnan cu e luga ta ofrece.
Catalog 2013 full traha na Aruba
ORANJESTAD (AAN): Durante un agasaho special teni na Fusion Piano Bar na Alhambra Bazar, un spotlight nobo di moda a cuminza briya na Aruba
E mundialmente famoso diseñador Canades, Reyhan Sofraci a worde honra cu un cocktail party, hunto cu su crew y modelonan cu a escoge Aruba, pa ta forma parti di nan campaña global di 2013 pa crea un Catalog.
Full nan crew y modelonan a yega!
ORANJESTAD (AAN): E spotlight di moda ta sigui briya riba Caribe. E bon noticia, ta cu e mundialmente famoso diseñador Canades Reyhan Sofraci a escoge Aruba, pa ta forma parti di nan campaña global di 2013.
E linea di “Aqua di Lara”, a yega Aruba cu nan crew, propio modelonan, pa cuminza traha riba e proyecto aki. Reyhan Sofraci ta cla pa luci cu e luhoso trahenan di baño, y lo haci esey dilanti su fotografonan y crew di produccion di video.
ORANJESTAD (AAN): Den luna di April Sr. Ronald Roza a cumpli 30 aña den servicio di Telecomunicacion. Ronald Roza a cuminsa traha na Telefoondienst dia 27 di April 1982 como Leerling Aankomende Vakman.
Despues di esaki, Roza a traha den e departamento di Reparacion, despues den e departamento cu ta resolve storing y ultimo como Storingsmonteur Hulpkabel lasser projecten.
ORANJESTAD (AAN): Recientemente tabata di bishita na Aruba un grupo selecta di periodista nan procedente di Reino Uni. Nan a worde invita door di Aruba Tourism Authority.
Nan tabata un total di 3 periodista di diferente revistanan como lo siguiente:
ORANJESTAD (AAN): Recientemente tabata di bishita na Aruba pa promer biaha un grupo selecta di periodista nan procedente di Noruega invita door di Aruba Tourism Authority.
ORANJESTAD (AAN): Un fiesta di “Back to the 80s & 90s” na Fusion Piano Bar cu DJ Ruben Scorpio Garcia a trece hopi amante di fiesta hunto, bailando riba e musica di Whitney Houston, Sister Sledge, Manhattan, Michael Jackson, The Village People y Rod Steward, y mientras cu Scorpio a sigui draai e musica, e bartendernan a sigui sirbi e cocktails!
ORANJESTAD (AAN): Nan a yega! Jeans, Tops, T-Shirts, y Jumpers den tur color y estilo pa luci top durante e temporada di ambiente.
Moda plus size na Aruba tin solamente un adres, Trash By Ronchi, situa na Sibeliusstraat 8 ta e lider den moda plus size na nos isla.
ORANJESTAD (AAN): Recientemente a tuma lugar un celebracion hopi special di De Witt & Van Dorp Stores.
Ta asina cu señora Ina Janga y sra Verna Vidal a cumpli respectivamente 45 y 30 aña den servicio di e tiendanan.
ORANJESTAD (AAN): Den cuadro di celebracion di fin di aña, como tambe nan di 25 aña di aniversario di Pelican Adventures, sirbiendo Aruba su turismo cu nan tan conoci catamarannan, actividadnan aquatico como tambe recoridonan rond di nos isla, team di maneho y empleadonan di companianan Pelican Adventures NV y Pelican Nest Bar & Seafood Grill, a uni, den un forma celebrativo, pa nan cena di fin di aña.
ORANJESTAD (AAN): Recientemente Vice Versa a celebra su di 10 aniversario hunto cu su cliente y invitadonan.
Representante di Vice Versa den un entrevista cu DIARIO a gradici Aruba Trading cu a ‘host’ e anochi cu Harmony.
Tambe el a gradici Eirine Croes di Magic FM kende tabata e MC durante e tremendo show di moda cu Vice Versa a presenta riba e anochi.
ORANJESTAD (AAN): Un sala yena completamente a sa di gosa y admira e talento musical y teatral di un cast varia y bendiciona cu un talento inmenso.
Despues di hopi dia di ensayo e frutanan a resalta riba e stage di Cas di Cultura. E obra teatral dirigi door di politico y activista cultural John Leerdam a causa furor bou di e publico presente. Claus! ta un obra cu ta recorre e bida di Principe Claus na un manera excepcional.


text:
Hopi lesion grave den accidente di trafico por worde preveni
Segun enfermero di ambulance Rudgeri de Kort:
ORANJESTAD (AAN): Cu e cantidad di accidentenan di trafico ta alarmante pa un isla chikito manera Aruba, ta un simpel realidad.” Segun enfermero di ambulance, Rudgeri de Kort. “Regularmente tin momentonan cu nos servicionan di emergencia ta ocupa cu tres, cuater, te hasta cinco accidente pareeuw ariba e isla, sabiendo cu nos ta biba solamente cu 100.000 hende, lokual ta comparabel cu un pueblo chikito den cualkier pais bisinja.” Den hopi accidente, lesionan serio por worde evita door di tuma precaushonan relativamente simpel.
Seatbelt ta haci un gran diferencia: Un velocidad di 60 kilometer pa ora ta suficiente pa causa lesionan serio ora cu un auto tin un impacto cu un otro auto of objetonan manera palo di luz, mata of muraya. E forsanan cu ta bin liber den un impacto cu tal velocidad ta fuerte y ta haci cu nos no por evita di haya golpi.
Lamentablemente velocidad halto ta un problema hopi serio den trafico di Aruba y mayoria di autonan cu ta envolvi den un accidente cu herido, ta dal cu velocidadnan mucho mas halto cu 60. Den e casonan aki, seatbelt ta haci un diferencia grandi. Rudgeri de Kort:
“Ora personal di ambulance yega na e lugar di un accidente di auto, un di e prome cosnan cu nos kier sa ta si e seatbelt a worde uza. Esaki pa e simpel hecho cu sin seatbelt, e lesionan casi semper ta mas grave.” Hopi hende cu a uza nan seatbelt ta sali for di impactonan fuerte, cu lesionan leve manera kneuzing y spierverrekking.
“Mientras cu sin seatbelt nos ta wak mucho mas corta, sangramentonan interno, fracturanan y lesionan serio na bariga, pecho, nek, lomba, cara y cabez.” Ta net e partinan aki ta mas delicado y ta causa daño irreparable y te hasta morto.
De Kort ta sigui splica: “E seatbelt por nifica e diferencia entre un par di blauwe plek of kibra e windshield cu bo cabez. Peor: e por nifica e diferencia entre keda den bo stoel of worde saca violentemente for di e auto, muy en especial ora ta trata di boltermento.”
Velocidad halto: Cu un velocidad halto, tur cos por ta perfectamente bao di control, te ora cu mala suerte toca y sali un obstaculo dilanti di e auto. E tempo no ta duna pa stop e auto mes liher cu ta necesario y bo auto ta bira un machine potencialmente mortal.
Den caso di un impacto e “objeto” di menos peso lo haya mas daño, causando lesionan grave na otro. Ademas e “objeto” regularmente ta un peaton of personanan riba bicicleta of brommer, cu obviamente no por proteha nan mes di un auto pisa di metal cu ta dal nan cu velocidad halto.
Mas halto e velocidad ta den caso di un impacto, mas daño lo tin na e curpa di esnan cu ta envolvi. Den terminologia medico, cualkier impacto di 60 kilometer pa ora of mas ta worde categoriza como un impacto di “alto energia” cu ta hustifica lesionan cu no tur ora por worde mira di pafo manera fracturanan na e columna vertebral of sangramentonan interno.
Core na un velocidad responsabel y mantene suficiente distancia di otro autonan, di moda cu bo por stop na tempo si presenta un situashon imprevisto. Respeta limitenan di velocidad, especialmente na cruzada, den zonanan habita y den bocht .
Polis no ta inventa e reglanan aki pa prêt, nan tin motibo pa aplica limite di velocidad ariba e diferente tipo di careteranan na Aruba. Ademas, denuncia pustamento y pasamento di auto na un forma irresponsabel. Na Aruba, ya caba suficiente hende a haya nan morto inocentemente pa e tipo di actitud aki.
Buracheria den trafico: “Tur siman nos tin hendenan burachi den ambulance cu ta arepenti cu nan a causa un accidente bao influencia di alcohol.” Segun Rudgeri de Kort. “Tog hendenan di tur edad ta keda pensa cu nada lo pasa nan y cu nan ta apto pa stuur na un manera responsabel siendo bao di influensia.”
Boracheria y tambe uzo di droga y remedinan sedativo den trafico ta un problema serio na Aruba. De Kort: “Si e bida y salud di personanan inocente ey fo no ta bal suficiente pa bo keda sin tuma e riesgo di stuur bao influencia, anto pensa ariba con bo propio bida lo cambia ora cu un otro hende mester berde su bida of keda handicap paso bo a causa un accidente bao influencia di acohol of droga.” Tras di hopi accidente mortal na Aruba tabatin un chauffeur burachi.
Prome auxilio: Despues di un accidente, e cantidad di daño material ta bisa algo di e lesionan cu esnan envolvi por a recibi. Si tin hopi daño material, tin ora apesar di cu e ocupantenan no ta sinti mucho dolor, personal di ambulance lo opta pa move e victimanan cu precaushon for di nan posicion, y transporta nan uzando tecnicanan di imobilisacion te ora cu nan worde examina profundamente na hospital.
Pesey ta importante pa despues di un accidente e victimanan no sali for di e auto y cuminsa cana rond, pero keda caminda nan ta sin move mucho, sperando riba un ambulance. Eventual lesionan di lomba y nek por empeora inecesariamente y causa por ehempel cu e persona ta keda paraliza pa resto di su bida .
Tambe ta sumamente importante pa mirones y esnan cu yega na e lugar di e accidente no saca victimanan for di nan posicion sin mas, pero warda te ora cu profesionalnan di ambulance y brandweer yega na e lugar.
De Kort: “Por cierto nos ta ripara cu no ta tur hende tin pasenshi pa warda riba un ambulance y tin ora ta hinca victimanan di accidentenan serio den autonan particular pa hiba nan hospital. Esaki ta un practica sumamente riskante! Tin un diferencia grandi entre transporte cu un auto of cu un ambulance. Nos ta compronde cu tin ora ambulance por tarda pa yega, pero e cos mas responsabel pa haci ta pa warda y evita di haci mas daño.